Dolar na dvosedmičnom minimumu – Bankar.me\nFebruary 10, 2021 PLANETA, SVE VIJESTI, VALUTE Leave a comment\nDolar se danas trguje na nivou blizu dvosedmičnog minimuma usljed pada tražnje investitora za američkom vaultom koja je na glasu kao “sigurno utočište”, dok švedska kruna bilježi najviši nivo prema euru u posljednjih mjesec dana.\nDolarski indeks, koji mjeri vrijednost američke prema kopri rivalskih valuta, prvi put se ovog mjeseca spustio na najniži nivo u dvije nedjelje, na 90,299 poena, i na putu je da zabilježi treći uzastopni dan pada. Prema posljednjim raspoloživim podacima, trguje se u padu od 0,05 posto, na nivou od 90,386 poena, prenosi Rojters.\nMeđu trgovcima međutim vladaju oprečna mišljenja po pitanju uticaja koji na dolar može da ima planirani paket fiskalnih podsticaja američkog predsjednika Džoa Bajdena, u iznosu od 1,9 biliona dolara.\nS jedne strane, očekuje se da taj paket mjera ubrza ekonomski oporavak SAD-a u odnosu na druge zemlje, podupirući nacionalnu valutu, ali je, s druge strane, i glavni pokretač narativa o globalnom podsticanju proizvodnje i potrošnje (reflacija) što će podići interesovanje za rizičniju imovinu na račun dolara.\nBritanska funta je takođe zabilježila nov trogodišnji maksimum prema dolaru, trgujući se na nivou od 1,3585 dolara.\nŠvedska kruna je skočila na jednomjesečni maksimum od 10,0406 kruna za evro uoči odluke centralne banke o refrentnoj kamatnoj stopi, da bi potom smanjila dio dobitaka kada je banka objavila da monetarna politika ostaje nepromijenjena.\nNa tržištu digitalnih valuta, bitkoin se konsolidovao danas na oko 46.500 dolara, nakon što je tokom noći dostigao novi maksimum od 48.216 dolara poslije “Teslinog” saopštenja o investiranju 1,5 milijardi dolara u vodeću svjetsku kripto valutu.\nEtereum, čija cijena često prati bitkoin, zabilježio je jutros rekordan nivo od 1.826 dolara, nakon čega se neznatno povukao naniže. Trenutno se trguje u porastu za 1,1 procenat, na 1.791 dolara.\nPOJMOVIamerički dolar izvještaj sa tržišta valuta kurs dolara\nPrevious Slovenački Adria Airways prodat za 33.000 eura\nSljedeći Online konferencija NLB Banke posvećena ženama u biznisu


► Mali: Očekujemo bar dve ponude francuskih kompanija za sređivanje deponije u\nOn je danas primio u oproštajnu posetu ambasadorku Francuske Kristin Moro sa kojom je razgovarao o projektima koje Grad Beograd trenutno radi sa preduzećima i kompanijama iz Francuske.\nKako je najavio, u nerednih par dana treba da budu završeni svi detalji sporazuma o razumevanju za početak studije izvodljivosti za izgradnju beogradskog metroa.\nU Beogradu, kako je rekao Mali, trenutno ima više od 500 aktivnih gradilišta i da se radi na uređenju grada, sređivanju fasada i pretvaranju centra u pešačku zonu.\n"Samo ove godine sređđujemo oko 180 fasada i svaka od njih će imati dekorativno osvetljenje. Time menjamo sliku našeg grada nabolje i Beograd činimo lepšim i kvalitetnijim mestom za život", istakao je gradonačelnik.\nOn je sa francuskom ambasadorkom razgovarao i o izgradnji francuske škole na području projekta "Beograd na vodi".


REGIJA SVETOG ĐORĐA - Epic travel\nOblast Sveti Đorđe se nalazi u istočnom delu Grčke, izmedju jezera Volvi i zaliva Strimonikos. Pripada Opštini Volvis odnosno regiji Soluna i poznata je po bogatstvu zelenila i očuvanoj prirodi, kao i antičkom blagu i modernim naseljima. Široke plaže, skrivene uvale i čisto more, glavne su karakteristike ove regije.Popularna letovališta u ovom delu severne Grčke su: Stavros, Asprovalta, Nea Vrasna i Vrasna Paralija. Ova popularna, i kod nas poznata letovališta smeštena su u zalivu Strimonikos, koji se naziva i draguljem Makedonije. Zbog moderne mreže saobraćajnica i novog auto puta, do njih se dolazi veoma brzo i lako su dostupna.\nBlizina Soluna sa jedne i Kavale sa druge strane, Uranoupolisa, planine Atos, antičkog grada Stagire kao i veliki izbor smeštajnih kapaciteta, kvalitetnih vila i hotela, gostoljubivost domaćina i mogućnost različitih aktivnosti svake godine opredeljuje na hiljade turista da baš ovde provedu svoj odmor. Ako sanjate o bezbrižnom i opuštajućem odmoru sa tradicionalnim grčkim šarmom, u kvalitetnom smeštaju i plažom nagrađenom plavom zastavicom, ova regija je pravi izbor.


U prostorijama Srpske napredne stranke na Novom Beogradu oko 16.00 počeo je sastanak delegacije SNS koju predvodi lider te partije Aleksandar Vučić i delegacije stranaka u koaliciji sa Socijalističkom partijom Srbije.\nU delegaciji SNS su, pored Vučića, Nebojša Stefanović, Bratislav Gašić, Zorana Mihajlović i Nikola Selaković.\nLider SNS Aleksandar Vučić dočekao je delegaciju koalicije SPS sa Partijom ujedinjenih penzionera Srbije (PUPS) i Jedinstvenom Srbijom (JS) koju predvodi predsednik SPS Ivica Dačić. U delegaciji su i potpredsednici socijalista Aleksandar Antić i Dijana Vukomanović.\nSocijalistička partija Srbije (SPS) saopštila je juče da je cilj današnjeg sastanka sa Srpskom naprednom strankom (SNS) razgovor o strateškim pravcima razvoja i dogovor o budućoj saradnji u najboljem interesu Srbije i gradjana.\nSastanku prisustvuju i predsednici PUPS i JS Milan Krkobabić i Dragan Marković.\nVučić je obraćanje novinarima najavio za 17.00.


Koga ljudi u Srbiji najviše prate na društvenim mrežama? - Društvo - Dnevni list Danas\nPočetna » Društvo » Koga ljudi u Srbiji najviše prate na društvenim mrežama?\n0Piše: V. Stojsavljević 15. januara 2019. 14.11\nPo statistici koja je objavljena na portalu Socialbakers, ljudi iz Srbije na Tviteru najviše prate Novaka Đokovića. On im oko 8,5 miliona pratilaca.\nMeđu prva tri našli su se i Ana Ivanović sa 2,8 miliona, kao i Vlado Georgiev sa blizu 630.000 pratilaca.\nKorisnik kom najbrže raste broj pratilaca, u poslednjih 24 časa, je pevačica Jelena Karleuša, koju je u ovom period zapratilo skoro 2.000 ljudi. Među prvih pet po brzini rasta pratilaca su i predsednik Srbije Aleksandar Vučić i novinarka Tatjana Vojtehovski.\nNa Fejsbuku je takođe Novak Đoković na prvom mestu po broju pratilaca sa skoro 7,1 milion od kojih je 778.000 lokalnih fanova. Stranica Texas HoldEm Poker našla se na drugom, a na trećoj poziciji našla se Dnevna doza lepog.\nMeđu profilima koji najbrže stiču pratioce, u poslednja 24 časa, na prvom mestu ponovo je Jelena Karleuša , na drugom je Chipsy, a iza njih našli su se Kurir, NOIZZ Food.rs kao i Dnevna doza lepog.\nProfil Novaka Đokvića je jedan od najpraćenijih i na Instagramu, gde ima oko 4,9 miliona pratilaca. Takođe Jelena Karleuša sa 1,9 i Ana Ivanović sa 1,5 miliona su pri vrhu liste i na ovoj društvenoj mreži.\nana ivanovic, fejsbuk, instagram, Jelena Karleuša, novak djokovic, profili, tviterSrbija


Sudan spreman da se priključi kopnenoj operaciji u Siriji - 16.02.2016, Sputnik Srbija\nSudan je spreman da se priključi kopnenoj operaciji u Siriji u slučaju neuspeha programa o obustavi nasilja koji je dogovoren u Minhenu, izjavio je premijer te... 16.02.2016, Sputnik Srbija\nvesti, sirija, sudan\n© AFP 2021 / OZAN KOSE Turski vojnici čuvaju stražu u karauli na granici Turske i Sirije\n„O tome da li treba učestvovati u kopnenoj operaciji odlučivaće država. Ukoliko vlast proceni da dijalog sa teroristima nije doneo uspeha, neće imati drugog izbora nego da vojno interveniše“, rekao je on.\nUjedinjeni Arapski Emirati su takođe izrazili spremnost da se uključe u kopnenu operaciju i pošalju nekoliko hiljada vojnika u Siriju.\nSaudijska Arabija je prethodno saopštila da će započeti kopnenu operaciju u Siriji ukoliko to odobri koalicija koju predvode SAD.\nTurska je, sa druge strane, već poslala 100 vojnika na teritoriju Sirije, međutim ministar odbrane te zemlje je tu informaciju demantovao. Pored toga, Ankara je od subote počela da granatira severne delove Sirije u kojima pretežno žive Kurdi.


U Mostaru oštećen automobil Sergeja Trifunovića - Društvo - Dnevni list Danas\nPočetna » Vesti » Društvo » U Mostaru oštećen automobil Sergeja Trifunovića\nAutomobil beogradskih registarskih oznaka, u vlasništvu poznatog glumca mostarskog porekla Sergeja Trifunovića, vandalizovan je u subotu, 18. septembra, na parkingu u naselju Vatikan u Mostaru, na jugu Bosne i Hercegovine (BiH), piše Radio Slobodna Evropa (RSE).\nKako se moglo videti na mestu događaja, nepoznati počinilac ili više njih, razbio je šoferšajbnu, zatim je isparao krovno platno i isekao zadnju desnu gumu automobila „Saab“.\n„Došao sam ovde u svoj Mostar, parkirao se i neko je noću to vandalizovao, neko je polomio šoferšajbnu, isekao gume, iscepao nožem krov. Verovatno, pošto je ovo taj kraj, to su verovatno neki navijači“, rekao je Trifunović za Radio Slobodna Evropa.\nOn je time aludirao na činjenicu da se incident dogodio u zapadnom, većinski hrvatskom delu Mostara, gde dominiraju navijači hrvatskog sportskog kluba „Zrinjski“.\nSergej Trifunović je ranije na društvenim mrežama pružio podršku rivalskom, Fudbalskom klubu „Velež“, čije je sedište u istočnom, većinski bošnjačkom delu Mostara.\n„Ovaj auto je bio parkiran tu više puta i ranije. ‘BG’ table nikog nisu iritirale. Mislim da je ovo na relaciji verovatno Velež-Zrinjski, neki uspaljeni mladi mozak“, rekao je Trifunović za RSE, dodajući kako je mostarska policija obavila uviđaj.\nAlma Morić-Đuliman, iz ulice biskupa Buconjića, u naselju Vatikan, kod koje se Trifunović nalazi u poseti, kazala je za RSE da Sergej Trifunović već od srede tu ostavlja automobil na tom parkingu, i da do petka popodne 17. septembra, kada su išli u šetnju, niko nije ni video da je to Sergejev automobil.\n„Sigurna sam da je neko nešto video, a zašto neće niko ništa da nam kaže, ne znam“, kazala je Morić-Đuliman.\n„Mislim da je ovo atak na njegovu ličnost, da ovo nema veze sa beogradskim tablama“, dodala je Morić-Đuliman.\nU Ministarstvu unutrašnjih poslova (MUP) Hercegovačko-neretvanskog kantona (HNK), sa sedištem u Mostaru, još za RSE nisu mogli detaljnije da govore o ovom događaju, uz obrazloženje da se još čekaju informacije sa terena.\nBiHBosna i HercegovinamostarSergej TrifunovićvandalizamMostar\nJedno reagovanje na “U Mostaru oštećen automobil Sergeja Trifunovića”\n19. septembra 2021. u 08.27\nDobro je. Situacija u „regionu“ se popravlja…Više ne stradaju ljudi, nego automobili.\nA podela grada po fudbalskim klubovima raznih nacionalnih manjina, tek to je pravi odraz naših pomirenja


Zbignjev Brežinski – Euroazijska šahovska ploča (odlomci) | radio gornji grad\n<Marijan Grakalić: Vjetrovi istoka\nHDZ i katarza dobrotvornog šišanja i guljenja>\nZbignjev Brežinski – Euroazijska šahovska ploča (odlomci)\nUrednikdana 11 ožujka, 2014 /0 comments\nEvroazija predstavlja šahovsku tablu na kojoj se odvija nadmetanje za sticanjem, odnosno održavanjem globalnog primata, a to nadmetanje temelji se na geostrategiji – strateškom upravljanjem geopolitičkim interesima. Vredno je spomenuti da su se ne tako davne 1940. godine dva pretendenta za svetski primat, Adolf Hitler i Josif Staljin, izričito suglasila (u tajnim pregovorima vođenim u novembru iste godine) kako Amerika mora biti isključena iz Evroazije. Obojica su shvatila kako bi ubacivanje američke sile u Evroaziju onemogućilo njihove ambicije za svetskom dominacijom. Isto tako, obojica su polazila od uverenja kako je upravo Evroazija centar sveta, te da onaj koji kontroliše Evroaziju kontroliše i svet.\n(Izvor: Velika šahovska tabla – Zbignjev Bžežinski, http://www.bastabalkana.com)\nTagged: američki interesi u euroaziji geopolitika kona rusija Zbignjev Bžežinski


Vučić se odrekao imuniteta za spor s Jeremićem, sud čeka odluku Skupštine ·\nSutkinja je odlučila da se današnje ročište ne održi dok se, po nalogu Apelacionog suda, Narodna Skupština ne izjasni da li mu, za ovakav slučaj, može biti skinut imunitet.\nVuk Jeremić je tužio Aleksandra Vučića za povredu časti jer ga je predsednik države nazvao “šefom međunarodne bande lopova”. On je u parničnom postupku tražio odštetu u visini od 50 miliona dinara.\nJeremić se pojavio na jutrošnjem suđenju u pratnji svojih advokata, među kojima je i Vladimir Gajić, koji je rekao da prvostepeni sud zajedno sa Apelacionim sudom u Beogradu uzima ulogu punomoćnika tuženog u ovoj parnici i stavlja ga pod jednu vrstu zaštite.\nSudija u ovom predmetu rekla je da će se naknadno ročiše zakazati posle odluke Narodne skupštine ukoliko se odobri nepozivanje na imunitet Aleksandra Vučića.\nOna je dodala da bi tužilac i tuženi možda spor mogli da izglade medijacijom.


Vodjama EU predočen problem ogromnih carina i kosovske vojske\nBeta 13. decembra 2018. 22:30\nVodjama Evropske unije je na današnjem zasedanju u Briselu predočeno da dijalog i normalizaciju odnosa Beograda i Prištine koče i ugrožavaju krupni problemi ogromnih carina koje su kosovske vlasti uvele na uvoz robe iz Srbije, kao i njihove namera da formiraju vojsku.\nNa to su na zasedanju šefova država ili vlada upozorili kiparski predsednik Nikos Anastasijades i visoka predstavnica EU Federika Mogerini, rekli su agenciji Beta zvaničnici koji prate samit EU.\nAnastasijades je partnere u EU obavestio da mu je nedavno u Nikoziji na to ukazao srpski predsednik Aleksandar Vučić koji je stavio do znanja da je ovakvim jednostranim odlukama Prištine i kršenjem medjunarodnih sporazuma Srbija dovedena u krajnje nezavidnu situaciju.\nVisoka predstavnica EU Mogerini je izvestila lidere Unije da je zbog poteza kosovskih vlasti i teškog kršenja odredbi zone slobodne trgovine CEFTA dijalog zaustavljen, a iako su ona i evropski komesar Johanes Han zatražili da kosovska vlada povuče carine od 100 odsto na uvoz robe iz Srbije i Bosne i Hercegovine, ta vlada se oglušila.\nMogerini je saopštila da će u napore da se nastavi dijalog Prištine i Beograd biti uključena evropska komesarka za trgovinu Sesilija Malmstrem.\nNa zasedanju vodja EU o tome nije bilo rasprave, a hrvatski premijer Andrej Plenković je takodje čelnike članica Unije upoznao sa zahtevom Zagreba da se utiče na vlasti u BiH da ispoštuju odluke ustavnog suda te zemlje i zajamče prava Hrvata kao konstitutivnog naroda, uključujući izmenu izbornog zakona.


RTCG - Radio Televizija Crne Gore - Nacionalni javni servis :: Društvo :: Krediti za državne funkcionere opravdani\nKOŠUTA OCIJENIO 12. 09. 2019. 15:05 >> 17:39 10\nKrediti za državne funkcionere opravdani\nDirektor Uprave za inspekcijske poslove, Alija Košuta poručio je da je u državnu upravu došao iz realnog sektora a tamo gdje je, kako je rekao, organizovao posao, državni budžet je dosta prihodovao. On je na konferenciji za medije Uprave rekao da su krediti, koji se daju državnim funkcionerima većeg ranga, opravdani zbog uslova u kojim oni rade.\n"Procijenite da li je to bilo fer, ali ja mislim da jeste s obzirom na plate koje mi imamo kao državni funkcioneri", rekao je Košuta.\n"Na internet stranici Agencije su ti podaci koji su dostupni svim građanima i zašto nečije lične podatke, gdje je sve prijavljeno, onako objavljivati u medijima? Ja bih pitao jesam li ja jedini pa da me vi bukvalno svakih dva mjeseca pominjete i kad druga imena pominjete moju sliku dajete na ekranu?", pitao je Košuta.\nGlavna turistička inspektorka, Svetlana Šljivančanin rekla da je od avgusta do danas, po osnovu Zakona o ograničavanju duvanskih proizvoda izrečeno kazni ukupnog iznosa 12.690 eura.\nOna je podsjetila da je novi Zakon o ograničavanju upotrebe duvanskih proizvoda stupio na snagu u avgustu.\n"Mi smo i prethodnih godina, kao i ove, po osnovu starog zakona vršili nadzor i izrekli ukupno kazne iznosa 89.100 eura. Od avgusta do danas imamo kazne u iznosu od 12.690 eura novčanih kazni", rekla je Šljivančanin.\nOna je naglasila da je, kada su ugostitelji u pitanju situacija mnogo bolja nego prethodnih godina.\n"Situacija je posebno bolja nego u odnosu na 2011, kada se počelo sa nadzorom u ugostiteljskim objektima u dijelu ograničavanja duvanskih proizvoda. Mnogo je bolja svijest vlasnika ugostiteljskih objekata da svoje poslovanje usklade sa Zakonom i da se on sprovodi u cilju zaštite života i zdravlja ljudi", navela je Šljivančanin.\nOna je dodala da je nadzor po pitanju tog Zakona sastavni dio redovnih aktivnosti Turističke inspekcije.\n"U svakodnevnom radu kontrolišemo da li je ugostitelj uskladio poslovanje u skladu sa Zakonom", zaključila je Šljivančanin.\nUprava za inspekcijske poslove Stanovi Alija Košuta\n13:17 Upoznali premijera sa nezakonitostima gradnje mHE na Štitaričkoj rijeci


HomeKulturaPočinje Pančevački džez festival\n02/11/2017Redakcija BALKAN TVKultura, za slajder0\nZvezde svetskog, evropskog i domaćeg džeza, među kojima i Džo Lovano, Tim Bern, Avišaj Koen, Čajna Mozis, Danijel Erdman, Ambroz Akinmusire, Fish in Oil… nastupiće u okviru programa Pančevačkog Jazz Festivala koji počinje danas u Kulturnom centru Pančevo.\nOvaj prvorazredni kulturni događaj traje do 5. novembra.\nVečeras, od 20.30, na programu je i koncert američkog saksofoniste Tima Berna i njegovog sastava „Snakeoil“, kao i besplatan koncert mađarskog sastava „Canarro“.\nDruge festivalske večeri, u petak, 3. novembra u 22.00, u dvorani Kulturnog centra Pančeva, nastupiće trubač Avišaj Koen, jedan od najperspektivnijih muzičara današnje džez scene.\nU istom prostoru, nešto ranije, od 20.30, nastupa i internacionalni jedanaestočlani sastav Vladimira Nikolova i Srđana Ivanovića, koji promoviše novi projekat pod nazivom „Artistry in Broken Rhythm“.\nNa koncertu u Pančevu, koji će biti deo aktuelne velike evropske turneje, Čajna Mozis promoviše svoj aktuelni album „Nightintales“.\nIste večeri, na programu je i koncert beogradskog sastava „Fish in Oil“, domaće koncertne atrakcije koja vrhunski funkcioniše ne samo u klubovima, već i na džez festivalima širom regiona.\nAmbroz promoviše ovogodišnji album „A Rift in Decorum: Live at the Village Vanguard“, koncertni, dvostruki CD-u, na kome svira neke od poznatih numera iz vlastitog repertoara, ali i nove kompozicije koje su prvi put odsvirane na „živim“ nastupima.\nTakođe, u okviru džem sešn programa, u Foajeu Kulturnog centra Pančeva, od petka do nedelje (3-5. novembra) nastupaće domaći sastav Schime Trio sa gostima, a publika će moći da pogleda i izložbu fotografija „Objektivom subjektivno – džezerski: El Gvojos“, Želimira Gvojića, poznatijeg kao El Gvojos.


Zašto je nekome uvek hladno u nekome uvek vrućina? – Gerila\nGerila > Zabava > Zašto je nekome uvek hladno u nekome uvek vrućina?\nobjavljeno na Nov. 03, 2017 u 10:52 am\n2. Ako ste primetili da se preznajate u tankoj košulji na poslu dok se svi oko vas ponašaju normalno, moguće je da vam je telesna temperatura povišena zbog stresa koji doživljavate, bilo poslovnog, bilo privatnog. Ono što možete da učinite kako biste pomogli sebi, jeste da jednostavno naučite da bolje izlazite na kraj sa životom. Počnite da razmišljate pozitivno, a brige koje i nisu toliko bitne ostavite po strani.


Tanjug 24. oktobra 2021. 10:31\nBUDIMPEŠTA – Broj potvrđenih slučajeva korona virusa u istočnoj Evropi uskoro će premašiti 20 miliona dok se ovaj evropski region bori sa najgorim talasom širenja virusa od početka pandemije, a imunizacija kasni.\nU današnjem izveštaju Rojtersa se ističe da ove zemlje imaju najmanje vakcinisanih u Evropi, sa manje od polovine stanovnštva koje je primilo jednu dozu.\nMađarska je na vrhu regionalne liste po broju vakcinisanih sa 62 odsto stanovništva koje je primilo bar jednu dozu, dok je u Ukrajini svega 19 odsto vakcinisanih prvom dozom, pokazuju analize „Our World in Data“.\nBroj novoinficiranih u ovom regionu je u stalnom porastu i sada u proseku iznosi oko 83.700 novih slučajeva dnevno, što je najviši nivo od novembra prošle godine, prenosi Rojters.\nIako ima samo četiri odsto svetske populacije, u Istočnoj Evropi ima oko 20 odsto svih novih slučajeva prijavljenih u svetu, a tri od prvih pet zemalja sa najvećim brojem smrtnih slučajeva u svetu su Rusija, Ukrajina i Rumunija.


26.04.2018\t1,634 Pregleda\nAustrijski IMMOFINANZ, vodeća kompanija za nekretnine, investiranje i razvoj u Centralnoj i Istočnoj Evropi, otvorio je danas šesti STOP ŠOP ritejl park u Srbiji, u Vršcu.\nNovi STOP ŠOP obuhvata prodajni prostor od oko 8,250 kvadratnih metara i preko 320 parking mesta ispred objekta. Svečanom otvaranju prisustvovali su gospođa Dragana Mitrović, gradonačelnica Vršca kao i predstavnici kompanije IMMOFINANZ.\nSa 20 domaćih i internacionalnih brendova, ovaj ritejl park predstavljaće jedinstveno šoping iskustvo za sve građane Vršca i okoline. Zakupci su inostrani i domaći dobro poznati brendovi kao što su Roda, LC Waikiki, Reserved, Sinsay, CCC, Deichmann, DM, Sport Vižn, Planeta, Pertini, Nefa, Top Šop, WIN WIN, Katrin, Planika, STOP kafe, Galaxy Code, Vip menjačnica, Proteini i Hedonizmus.\n„Naš STOP ŠOP ritejl park u Vršcu je drugi novootvoreni STOP ŠOP ovog meseca u Srbiji. Samo pre nedelju dana proslavili smo otvaranje STOP ŠOP ritejl parka u Požarevcu. Ova činjenica potvrđuje naše obećanje koje smo dali 2015. godine kada smo ušli na srpsko tržište – našu opredeljenost da ostanemo, i da širimo naš multinacionalni lanac ritejl parkova. STOP ŠOP Vršac u Srbiji je 72. lokacija u osam zemalja u kojima poslujemo“, izjavio je Ditmar Rajndl, direktor operacija kompanije IMMOFINANZ „STOP ŠOP podrazumeva dobru vrednost za potrošeni novac i nudi jedinstveno, efikasno i prijatno iskustvo kupovine za sve.“\nNovoizgrađeni STOP ŠOP ritejl park nalazi se u širem centru grada, pored gradskog jezera, na putu ka srpsko-rumunskoj granici. Nakon Čačka, Niša, Valjeva, Lazarevca i Požarevca, Vršac je šesta STOP ŠOP lokacija koja će biti otvorena u Srbiji. Svih šest lokacija obuhvataju površinu za izdavanje od oko 52.000 metara kvadratnih. U toku su i radovi na ritejl parku u Sremskoj Mitrovici, koji će biti otvoren naredne godine.\n„Izuzetno mi je zadovoljstvo što je kompanija IMMOFINANZ odlučila da u Vršcu realizuje svoju investiciju. Izgradnja ritejl parka STOP ŠOP je veoma značajna jer će pre svega doneti gradu nekoliko stotina novih radnih mesta”, izjavila je Dragana Mitrović, gradonačelnica Vršca. „Pored toga, građani Vršca će sada imati na raspolaganju veći izbor kvalitetne robe zahvaljujući poznatim međunarodnim brendovima.“\nTokom otvaranja, svi posetioci će imati priliku da uživaju u celodnevnom programu, specijalnim popustima, iznenađenjima i interesantnim aktivacijama. Pre zvanične ceremonije, članovi lokalnih kulturno-umetničkih društava zabavljaće sugrađane specijalnim programom koji su pripremili za ovu priliku. Takođe, posetioci će uživati u nastupima Di-džeja i violine i družiti se sa mnogobrojnim zabavljačima, a Leksington bend, popularni pop sastav, zagrejaće atmosferu svojim dobro poznatim hitovima. Zvezde večeri biće Bajaga i Instruktori, jedan od najpoznatijih rok bendova u Srbiji i bivšoj Jugoslaviji. Bend iza koga je bogata diskografija i mnogo hitova koji su ih postavili na vrh bivše jugoslovenske scene rok scene, zabavljaće posetioce u završnom delu programa.\nPrethodna: Deka Jonu nije bilo pomoći: Izgoreo je u požaru koji je sravnio njegovu kuću u Vršcu\nSledeća: Pred početak Banatske lige jug za 2018 godinu – izvučeni brojevi


Španija: Gradjani Katalonije biraju parlament\nDanašnji izbori se smatraju mogućim referenumom o nezavisnosti Katalonije.\nGradjani španske pokrajine Katalonije biraju danas članove parlamentaxGradjani španske pokrajine Katalonije biraju danas članove parlamenta\nBirači u bogatoj Kataloniji na severoistoku Španije, danas biraju 135 regionalnih poslanika. Današnji izbori se smatraju mogućim referenumom o nezavisnosti Katalonije.\nSadašnji regionalni predsednik i kandidat koji se zalaže za nezavisnost Artur Mas, prošle nedelje je poručio članovima svoje stranke, Partije zbližavanja i jedinstva, da je nezavisnost na vidiku. Mas je obećao da će u slučaju da pobedi organizovati referendum na kojem će pitati Katalonce da li žele da se otcepe od Španije.\nMeđutim, Građanska stranka predsedničkog kanidata Alberta Rivere, tvrdi da Katalonija ne bi imala koristi od odvajanja od Španije.Politički eksperti očekuju Masovu pobedu, ali niko ne predviđa otcepljenje Katalonije. Masova vlada je zatražila prevremene izbore u okviru borbe za moć sa centralnom vladom premijera Marijana Rahoja.


“Crna Gora daje punu podršku BiH na putu evropskih i evroatlantskih integracija. Želimo da izgradimo bolju budućnost u evropskoj zajednici nacija. To je jedini način da se izađe iz balkanske ‘crne rupe'”, naveo je potpredsednik Vlade Crne Gore nakon sastanka sa članovima Predsedništva BiH Šefikom Džaferovićem i Željkom Komšićem.\nAbazović je naglasio da “bolja infrastrukturna povezanost dovodi do veće mobilnosti i da će dovesti do bolje povezanosti regiona i razbijanja predrasuda među ljudima”. U tom smislu, Abazović je naglasio značaj rekonstrukcije puta Šćepan polje – Foča, kao i izgradnju novog mosta na tom potezu.\nNaglasio je da postoji potencijalna opasnost da bi izgradnja hidroelektrane Buk Bijela mogla imati dalekosežne posledice po životnu sredinu Crne Gore, ali i ugroziti Nacionalni park Durmitor, kao mesto baštine UNESCO-a.\nČlan Predsedništva BiH Šefik Džaferović izrazio je zahvalnost na učešću Abazovića na komemoraciji u Potočarima i na glasanju o Rezoluciji o genocidu u Srebrenici u crnogorskom parlamentu, navodeći da je to civilizacijski akt. Ukazao je da je projekat HE Buk – Bijela za njega sporan i da se spor vodi pred Ustavnim sudom.\nČlan Predsedništva BiH Željko Komšić istakao je da BiH i Crna Gora imaju odlične odnose, što kruniše prethodno rešeno granično pitanje. Komšić je naveo da je važno da nema promena u ritmu odnosa. Izrazio je zadovoljstvo jer Crna Gora ide putem NATO-a i EU i što je to recept za čitav region, nadajući se napretku i njegove države na tom putu.\nNakon sastanka sa zamenicom predsedavajućeg Saveta ministara i ministarkom spoljnih poslova Bosne i Hercegovine Biserom Turković, Abazović je rekao da “želimo da izgradimo najbolje odnose sa Bosnom i Hercegovinom. Pružamo ruku prijateljstva. Osećam se kao kod kuće u Sarajevu“.\nAbazović je napomenuo da su odnosi dve zemlje prijateljski, zasnovani na zajedničkim prioritetima, poput evropskih integracija, dodajući da je budućnost Zapadnog Balkana u EU i da je to idealan put ka stabilnom i sigurnom regionu. U tom smislu, Abazović je naglasio da su dobrosusedski odnosi i evropske integracije ključni za ekonomski i infrastrukturni oporavak i razvoj.\nMinistarka spoljnih poslova Bosne i Hercegovine Bisera Turković izrazila je zahvalnost Crnoj Gori i potpredsedniku vlade Abazoviću na usvajanju Rezolucije o genocidu u Srebrenici i izjavila da će suočavanje s prošlošću doprineti boljoj regionalnoj saradnji koja će rezultirati pristupanjem EU.\nDvoje zvaničnika razgovaralo je o brojnim zajedničkim infrastrukturnim projektima, problemima izgradnje HE Buk-Bijela, boljoj saradnji u oblasti turizma i mogućnostima za unapređenje regionalne i multilateralne saradnje.


PressReader - Blic: 2017-11-14 - Viljušku iz 13. veka ukrala beskućnica\nViljušku iz 13. veka ukrala beskućnica\nBlic - 2017-11-14 - Hronika - Veselin Pešić\nBeskućnica (48) protiv koje je policija podnela krivičnu prijavu ukrala je neprocenjivu viljušku staru osam vekova sa dvora srpskih vladara neposredno pre otvaranja izložbe u vranjskoj galeriji.\nPolicijska uprava u Vranju podneće protiv nje krivičnu prijavu Osnovnom javnom tužilaštvu zbog sumnje da je počinila tešku krađu.\nPortparol Policijske uprave Goran Jovčić saopštio je da će krivična prijava protiv beskućnice biti podneta u redovnom postupku zbog osnovane sumnje da je pre otvaranja izložbe “Jelena velika kraljica” u Galeriji vranjskog Narodnog muzeja neopaženo ukrala vrednu viljušku iz 13. veka. Zahvaljujući snimcima kamere sa video-nadzora, policija je privela ženu i od nje oduzela neprocenjivu viljušku, koja je vraćena kraljevačkom Narodnom muzeju, čija postavka je prikazana u Vranju.\nDirektor Narodnog muzeja u Vranju Saša Stamenković izjavio je za “Blic” da je po želji kustosa kraljevačkog muzeja Suzane Novčić bilo predviđeno da srednjovekovni nož i viljuška budu izloženi samo dok traje otvaranje izložbe. Planirano je bilo da posle otvaranja pribor za jelo srpskih srednjovekovnih vladara države Raške bude sklonjen. Nikome nije jasno kako je uljezu uspelo da uđe u galerijskii prostor pre otvaranja izložbe posvećene sećanju na sedam vekova od smrti kraljice Jelene Anžujske. Kako saznajemo, u Srbiji postoje samo tri takve viljuške stare više od osam vekova.\n- Muzej u Vranju nema specijalno obezbeđenje za čuvanje izložbenih eksponata. Kada organizujemo izložbe sa eksponatima velike vrednosti, obaveštavamo policiju, od koje tražimo obezbeđenje. Prostor muzejske galerije dobro je pokriven video-nadzorom. Obezbeđenje nismo tražili, jer je planirano da viljuška i nož budu sklonjeni odmah posle otvaranja izložbe - rekao je direktor Saša Stamenković.\nviljuška sa srpskog dvora je neprocenjive vrednosti: uviĐaj u galeriji


Stručni kursevi i obuke - Grafička struka\nDa bi bilo ko želi da stekne zvanično priznat sertifikat za obavljanje poslova koji spadaju u zaduženje radnika u fotokopirnici, to i bio u mogućnosti da učini, on mora da bude punoletan i da ima pre toga završenu osnovnu školu najmanje, to jest treba da prilikom upisa na obuku i kurs za fotokopir radnika dostavi validan dokaz o tome.\nPred polaznika se u ovom slučaju stavljaju zahtevi za upoznavanje sa svim tehnikama koje se koriste prilikom povezivanja, odnosno korišćenja kako knjiga, tako i svog ostalog pisanog materijala, ali će oni isto tako za vreme specijalizovane obuke da nauče da vrše reparaciju oštećenih knjiga, te sve ono što spada u domen rada knjigovesca.\nSa različitim tehnikama koje su prisutne u oblasti graviranja, ali i sa svim onim alatima koje koriste graveri će se upoznati polaznici za vreme trajanja ove specijalizovane obuke, koja se cele godine, a prema definisanom nastavnom programu odvija u mnogobrojnim poslovnicama Akademije Oxford.\nU onom momentu kada bude odlučio da se prijavi za pohađanje ove stručne edukacije, svaki pojedinac će dobiti i precizne informacije o načinu na koji će ona biti organizovana.\nSve neophodne podatke kako o načinu organizacije nastave, tako isto i o svim ostalim detaljima će dobiti svako u momentu kada prema pravilima Obrazovnog centra Akademije Oxford bude izvršio prijavu.\nPostoje zanimanja koja jednostavno nikada neće izaći iz mode, kao što postoje i ona, koja vremenom nisu naročito aktuelna, a kasnije ponovo budu u trendu. U suštini, ova tvrdnja se definitivno odnosi na mnoge struke, a svakako i na zanimanja, to jest obrazovne profile koje podrazumeva grafička struka.\nNeka od njih su zanimanja trećeg stepena, neka četvrtog, a za pojedine je dozvoljeno i pohađanje programa dokvalifikacije ili prekvalifikacije, odnosno stručno osposobljavanje.\nS obzirom na to da Obrazovni centar Akademije Oxford spada u institucije, koje sve ove programe nude i to, između ostalog i za zanimanja koja uključuje grafička struka, to je svakom zainteresovanom pojedincu sada mnogo lakše da stekne sertifikat ili diplomu za odabrani obrazovni profil. Tim pre što ova specijalizovana obrazovna institucija, koja ima sve potrebne dozvole za sprovođenje navedenih programa, posluje na mnogo lokacija na području naše zemlje. Izuzev u Beogradu i Novom Sadu, odnosno u Kragujevcu i Jagodini, poslovnice te specijalizovane obrazovne institucije se nalaze i u Mladenovcu, Subotici i Kraljevu, kao i u Požarevcu, Obrenovcu i u još mnogo drugih kako većih gradova širom Srbije, tako isto i manjih.\nInače su zanimanja, koja su svrstana u grafičku struku specifična po tome što većina njih uključuje i praktičnu nastavu. A bez obzira za koji tip programa se kandidati opredele, moraju znati da pomenuta obrazovna institucija maksimalno poštuje navode nadležnog Ministarstva prosvete, nauke i tehnološkog razvoja Republike Srbije, pa je u tom smislu propisano koliko tačno praksu treba da pohađaju polaznici. A to isto se odnosi i na situacije kada su u pitanju kursevi i obuke za zanimanja grafičke struke, jer i u tom slučaju je praktičan rad zastupljen prema aktuelnom programu.\nZainteresovani mogu izabrati da li žele da se školuju za zanimanje fotograf ili im je možda interesantnija stručna obuka i kurs za gravera.\nSem toga, u ponudi je i stručni seminar za fotokopir radnika, a mogu odabrati i opciju da steknu sertifikat za zanimanje pečatorezac. A pored svih pomenutih, dostupan je i kurs i obuka za knjigovesca, tako da slobodno možemo reći da svaki pojedinac može odabrati edukaciju, koja mu se u datom momentu učini najinteresantnijom.\nPotrebno je da napomenemo i to da sertifikat, koji će svaki kandidat steći po završenom programu prekvalifikacije ili dokvalifikacije, odnosno nakon što se odluči za neku drugu opciju, priznat zvanično od strane svih relevantnih institucija u našoj zemlji. Zapravo u praksi to znači da će vlasnik tog sertifikata imati pravo i da zahteva zvanično njegov upis u svoj radni dosije. A prema navodima aktuelnog zakona, upis stečenih i sertifikata, ali i diploma mogu i imaju pravo da izvrše isključivo nadležni u okviru one poslovnice Nacionalne službe za zapošljavanje, u kojoj je pre toga taj kandidat izvršio prijavu i otvorio zvanično radni dosije. Naravno da svako od njih ima pravo i da u svoj CV unese podatak da je pohađao stručni seminar za zanimanja grafičke struke, te da je stekao relevantan sertifikat. Iako možda u tom trenutku neće tražiti zaposlenje u ovoj oblasti, gotovo je sigurno da će mu koristiti u nekom trenutku to što je pohađao dodatnu edukaciju.\nPotrebno je da napomenemo i to da se očekuje od svakog, koga interesuju obuke i kursevi grafičke struke, odnosno bilo koji drugi program koji je u ponudi, da se u skladu sa pravilima prijavi. A to znači da je neophodno osnovne informacije o sebi, to jest prezime i ime, broj telefona i datum rođenja, da izdiktira putem telefona ili da lično poseti jednu od poslovnica ove obrazovne institucije i prijavi se. Uz to svaki kandidat može odabrati i opciju da prijavu izvrši elektronski, kada se od njega zahteva da sve te informacije pošalje na zvaničnu mejl adresu najbliže poslovnice.\nA u skladu je sa pravilima pomenute obrazovne institucije je navedena i obaveza svakog pojedinačnog prijavljenog kandidata da mora prisustvovati lično upisu, a kako bi on bio izvršen u skladu sa aktuelnim pravilima.\nSpisak gradova za stručne kurseve i obuke, oblast: Grafička struka


Novi limit za beskontaktno plaćanje Mastercard karticama u Srbiji je 4.000 dinara\nPovećanje limita za beskontaknta plaćanja za cilj ima unapređenje korisničkog iskustva prilikom kupovine. Inače, kompanija Mastercard širom Evrope je podržala inicijative koje su dovele do značajnog porasta upotrebe beskontaktnog plaćanja karticama i mobilnim uređajima, pa je tako danas čak 75% svih Mastercard transakcija širom Evrope beskontaktno.\nPomenuto povećanje limita omogućava korisnicima kartica i trgovcima da obave više transakcija prilikom kupovine odnosno prodaje, bez potrebe da unose PIN ili koriste gotovinu. Povodoom toga oglasila se i Jelena Ristić, direktorka za tržišta Srbije, Crne Gore i Bosne i Hercegovine u kompaniji Mastercard, koja je istakla:\nSvedoci smo koliko brzo su korisnici prihvatili beskontaktno plaćanje kao poželjan način plaćanja u njihovim svakodnevnim aktivnostima. Današnja najava ne samo da omogućava više slobode pri izboru načina plaćanja, već korisnicima pruža dodatnu podršku u svakodnevnim izazovima sa kojima se trenutno suočavaju.\nPovećanje limita na tržištu Srbije biće trajno\nMeđu 29 zemalja koje su sprovele praksu povećanja CVM limita, Velika Britanija, Irska, Estonija i Poljska su vodeće u pogledu uspostavljanja trajnog limita, dok Holandija i Grčka sprovode privremena povećanja limita kako bi pomogle svojim građanima da lakše obavljaju kupovinu u ovom izazovnom periodu.\nŠto se tiče tržišta Srbije, povećanje limita je trajno, a biće omogućeno i na tržištu Crne Gore i Bosne i Hercegovine.


Trener prvoligaša nezadovoljan nakon utakmice: Susret se odvijao kako je domaćin želio – Sport Centar Trener prvoligaša nezadovoljan nakon utakmice: Susret se odvijao kako je domaćin želio – Sport Centar\nNogometni klub Travnik drugu polusezonu otvorio je porazom u Živinicama.\nTravničani su na odličan način otvorili utakmicu, redale su se prilike za Vezire međutim mreža domaćih se nije zatresla. Domaći su golom sa penala u 33. minuti došli do vodstva koji će se na kraju ispostaviti kao konačan rezultat. U drugom dijelu nije bilo pravih prilika za Travnik, a treba spomenuti i propušten jedanesterac u finišu prvog dijela.\nSvoj kratak komentar na utakmicu i poraz u Živinicama dao je šef struke NK Travnika Igor Remetić.\n“Pola naših igrača je odigralo utakmicu ispod svog prosjeka i svojih stvarnih mogućnosti. Kada tome dodamo tri zrele prilike kod rezultata 0:0 i neiskorišten kazneni udarac onda je poraz bio neminovan. Kasnije se u drugom poluvremenu tok utakmice odvijao onako kako je domaćin želio kojem čestitam na pobjedi i gostoprimstvu u Živinicama. Mi se već od sutra okrećemo gostovanju u Visokom gdje ćemo učiniti sve da ispravimo loš rezultat iz Živinica” izjavio je Remetić za nktravnik.ba.


Bivši visoki funkcioner SDS-a Kostadin Vasić smatra da će se ova stranka vremenom svesti na malu interesnu grupicu koja će biti dovoljna sama sebi, jer se udaljila od izvornih principa i nacionalne retorike koja ju je krasila.\n"Taj vid pristupa vješto je preuzeo SNSD i Milorad Dodik. Meni se čini da je Mladen Bosić, kao predsjednik SDS-a i grupa okupljena oko njega, upravo to i htio postići, a sve pod plaštom podmlađivanja SDS-a ili, bolje rečeno, pod plaštom `rješavanja` starih kadrova u stranci", rekao je Vasić za portal "Princip njuz".\nOn je istakao da je narod u Republici Srpskoj mišljenja da ovakav SDS treba raspustiti, izaći na teren i izabrati najbolje delegate u Skupštinu SDS-a koja bi izabrala novi Glavni odbor ni nalik na ovaj koji je sastavljen od poltrona koji slijepo slušaju Bosića, kojeg sada sluša i Govedarica.\nVasić je ponovio da je njegovo isključenje iz stranke očajnički potez ljudi koji već godinama devastiraju SDS, a to su Mladen Bosić, Aleksandra Pandurević, Dragan Mektić i Dragan Ćuzulan.\n"Zamislite, ljudi koji vode SDS, poslije ovakvog debakla na izborima i dalje isključuju članove, devastiraju i uništavaju SDS. Prije izbora ti isti ljudi su rekli da, bez obzira na to da li će biti izabrani, neće voditi SDS. I ja ih sada pitam - šta vam je motiv? Za koga radite?", kaže Vasić.\nVasić kaže da je javnom podrškom zajedničkom dogovoru, kao preduslovu za očuvanje nacionalnog jedinstva u Republici Srpskoj, očigledno "pogodio u metu", a da je ta meta određena grupa ljudi u SDS-u koja "odavno radi za strane obavještajne službe" i kojima nije u interesu očuvanje srpskog jedinstva u Republici Srpskoj.\n"NJihov cilj je devastiranje i SDS-a, a dokaz da je tako jeste, između ostalog, činjenica da svakih sedam dana odlaze na brifing u američku, njemačku i britansku ambasadu kako bi dobili naloge", tvrdi Vasić.\nOn je istakao da SDS već odavno ostvaruje loše rezultate, te da je glavni krivac za to Bosić koji je, "zbog lične sujete, godinama svojim potezima slabio i, bukvalno, uništavao SDS".\n"Udar na stare članove SDS-a je upravo jedan od zadataka koji su dobili da bi se otarasili ratnih kadrova, kao da oni nisu birači. Sve vrijeme to su radili pod izgovorom podmlađivanja stranke. Iz tih razloga je ta retorika kojom se oni služe protiv interesa Republike Srpske koju su, zajedno sa svim drugim borcima, stvarali i ratni kadrovi SDS-a", napomenuo je Vasić.\nOn je ocijenio i da je grupa, na čelu sa Bosićem, bukvalno uništila dobre odnose SDS-a sa patrijarhom i Srpskom pravoslavnom crkvom, sa Srbijom i njenim političkim rukovodstvom, kao i sa Rusijom.\n"I to je, prema mom mišljenju, doprinijelo tako lošem izbornom rezultatu, jer je narod shvatio da je to grupa koja je nesposobna da vodi Republiku Srpsku i zato joj i ne daje svoj glas i povjerenje", kaže Vasić.\nPrema njegovim riječima, koaliranje SDS-a sa strankama iz Federacije BiH, a odbijanje saradnje sa strankama iz Republike Srpske koja je u interesu i očuvanja Republike Srpske i srpskog naroda, nije ništa drugo nego klasična izdaja.\n"Ta i takva izdaja ne može se objasniti ničim drugim sem time da su ti koji to zagovaraju upravo u službi onih kojima je cilj razbijanje srpskog jedinstva", rekao je Vasić.\nOn je napomenuo da su izborni rezultati bili očekivani, jer "ova agonija traje već 10 godina", na što su odavno upozoravali.\nPrema njegovim riječima, regija Birač, Mićo Mićić, Obren Petrović, Milovan Bjelica, dio Hercegovine - okosnica su SDS-a sa najboljim rezultatima, koje je Bosić, a to je nastavio i lider SDS-a Vukota Govedarica, kažnjavao isključenjima, bez ikakvog razloga, što je skupo koštalo stranku.\n"Kažnjavano je i mišljenje da, ako već ne možemo pobijediti Dodika i njegov SNSD, jer to narod očigledno neće, onda moramo sjesti i dogovoriti se bar o onome o čemu se možemo dogovoriti, a to je srpsko jedinstvo i nacionalni interes", kaže Vasić.\nKostadin Vasić SDS


Abas: SAD više ne mogu biti mirovni posrednik – Južnobanatske Vesti\nPalestinski predsednik Mahmud Abas ocenio je da SAD ne mogu više igrati istorijsku ulogu posrednika u mirovnim pregovorima s Izraelcima nakon što je američki predsednik objavio da priznaje Jerusalim kao glavni grad Izraela.\n„Ovim žalosnim odlukama SAD namerno podrivaju sve mirovne napore i proklamuju da napuštaju ulogu sponzora mirovnog procesa koju su igrale u poslednjim decenijama“, rekao je Abas u obraćanju emitovanom preko palestinske televizije, preneo je Frans pres.\nHamas: Palestinski narod znaće kako da odgovori\nGlavni vođa islamskog ekstremističkog Hamasa Ismail Hanije optužio je Trampa da nije poštovao osećanja Palestinaca, priznavši Jerusalim kao glavni grad Izraela.\nU saopštenju, Hanije je naveo da će palestinski narod „znati kako da odgovori na nepoštovanje svojih osećanja i svetinja“, dodavši da odluka američkog lidera „neće izmeniti istorijske i geografske činjenice“, preneo je AP.\nOsude Jordana i Egipta\nVlada Jordana, zaštitnik svetih mesta u Jerusalimu, osudila je kao kršenje međunarodnog prava saopštenje Trampa o priznavanju Svetog grada kao prestonice Izraela.\nEgipat, prvi arapski sused koji je sklopio mir s Izraelom 1979. godine, odbacio je Trampovu odluku označivši je kršenjem međunarodnih rezolucija o statusu tog grada, preneo je AP.\nTa zemlja je takođe izrazila brigu za posledice poteza SAD na bezbednost regiona i ocenila da će uticaj na izraelsko-palestinski proces biti „ekstremno negativan“.\nGutereš protiv jednostranih mera\nGeneralni sekretar UN Antonio Gutereš izjavio je da je protiv jednostranih mera koje ugrožavaju izglede za mir za Izraelce i Palestince, nakon saopštenja Trampa da SAD sada priznaju Jerusalim kao glavni grad Izraela.\nGutereš smatra da se status Jerusalima mora rešiti kroz direktne pregovore dva naroda.\n„U ovom momentu velikog nespokojstva želim da jasno kažem da nema alternative rešenju odve države. Nema plana B“, rekao je Gutereš, aludirajući na rešenje decenijskog sukoba po modelu dve države.\nTramp je objavljujući priznanje Jerusalima prvi put rekao da podržava takvo rešenje. Gutereš je najavio da će uraditi sve što je u njegovoj moći da promoviše povratak pregovorima izraelskih i palestinskih lidera da se ostvari njihova vizija za trajan mir za oba naroda“.\nStatus Jerusalima je jedan od najeksplozivnijih nesporazuma između njih jer Palestinci nameravaju da u istočnom delu tog grada, koji je Izrael osvojio u ratu 1967. proglase glavni grad svoje buduće države.\nMeđunarodna zajednica smatra da ga valja rešiti za pregovaračkim stolom.\nTurska: Neodgovoran potez\nTurska je odluku Trampa označila “ neodgovornom“.\n„Osuđujemo neodgovorno saopštenje administracije SAD, ta odluka je suprotna međunarodnom pravu i rezolucijama“, napisao je na Tviteru šef turske diplomatije Mevlut Čavašoglu, koji je Trampovu odluku kritikovao i na konferenciji za novinare u Beogradu.\nMakron: Odluka za žaljenje\nFrancuski predsednik Emanuel Makron je rekao da je za „žaljenje“ odluka Trampa i pozvao da se „izbegne nasilje po svaku cenu“.\nOn je naveo da su Francuska i Evropa posvećene rešenju sukoba po modelu dve države, odnosno stvaranju Palestine koja bi živela uz Izrael u miru i bezbednosti.\nGrčka policija pronašla šest tona marihuane na brodu


ČUBRILOVIĆ Večerašnja dešavanja sramotna, mnogo truda uloženo u praznične pripreme | Banjaluka.net\nČUBRILOVIĆ Večerašnja dešavanja sramotna, mnogo truda uloženo u praznične pripreme\nPredsjednik Narodne skupštine Republike Srpske Nedeljko Čubrilović izjavio je da se nada da će institucije da rade svoj posao onako kako se od njih očekuje i da će omogućiti da Banjalučani mirno mogu da dočekaju predstojeće praznike.\n“Nadam se da će ljudi koji su okupljeni oko porodice /Dragičević/ koja je imala tragediju, uz uvažavanje njihovog bola, uvidjeti svoje greške i da se to više neće ponavljati”, rekao je Čubrilović za “Alternativnu televiziju”.\nPrema njegovom mišljenju, velika je sramota ovo što se večeras desilo u Banjaluci, s obzirom da je mnogo truda uloženo da oko priprema za proslavu predstojećih praznika.\nČubrilović je istakao da se menadžment grada, zajedno sa gradonačelnikom Igorom Radojičićem, potrudio da Banjaluka dobije mnogo veći broj turista u ovo vrijeme nego što ih inače ima.\n“Uz uvažavanje za ono što preživljava ta porodica, zloupotrebljavati njihovu bol mislim da je potpuno neumjesno. Zloupotreba ljudi koji se nalaze oko te porodice je sasvim evidentna i jasna. Ovdje više nije subjekat ubistvo jednog mladića, nego se potpuno prešlo na politički teren, što nije dobro”, ocijenio je Čubrilović.\nOn je ukazao da je najviše rukovodstvo Republike Srpske dalo saglasnost i podršku za održavanje skupa “Pravda za Davida”, koji jeste održan kao miran skup, ali su se onda umiješali na jedan drugi skup, koji je takođe trebao da bude miran, sa nekim vedrim i jasnim porukama.\n“Ta vrsta zloupotrebe nije nam trebala baš u ovo vrijeme”, istakao je Čubrilović.


Politički lideri iz BiH stigli u Italiju - Klix.ba\nPolitički lideri iz BiH stigli u Italiju\n26.11.2011. u 20:45\nLideri šest najvećih političkih stranaka iz BiH stigli su večeras u italijanski grad Cadenabbia, gdje će do 29. novembra učestvovati u radu kolokvija pod nazivom ''Da li je Ustav BiH kompatibilan sa EU?'', koji organizuje njemačka Fondacija Konrad Adenauer.\nPrema protokolu, za večeras je predviđeno obraćanje direktora Fondacije Konrad Adenauer u BiH Sabine Volkner, koja će u nedjelju u 9 sati zvanično i otvoriti skup, a potom će o temi "BiH i evropski standardi - očekivanja iz Brisela" govoriti direktor Odjeljenja za Evropu pri zajedničkoj službi za spoljne poslove EU Miroslav Lajčak i izvjestilac Evropskog parlamenta za BiH Doris Pack.\nUvodno izlaganje o temi "Šanse i granice Ustava BiH na putu u EU", koje će dati član Evropskog parlamenta Jelko Kacin i specijalni predstavnik EU za BiH i šef Delegacije EU u BiH Peter Sorensen, počet će u nedjelju u 11 sati.\nDiskusija o temi "Rješavanje konflikata u procesu parlamenatrnog odlučivanja" zakazana je za 14.30 sati, a uvodno izlaganje o ovoj temi daće član Bundestaga i potpredsjednik parlamentarne grupe Njemačka - BiH Michael Brand i bivši visoki predstavnik u BiH Christian Schwarz-Schilling. U ponedjeljak, 28. novembra, predviđene su diskusije o tri teme: "Efikasna država naspram ravnopravnosti naroda? Prioriteti ustavne reforme", "Odluka Sejdić - Finci - modeli implementacije" i "Ustavna reforma u parlamentu. Kako oblikovati proces?".\nPredsjednik SNSD-a Milorad Dodik ranije je rekao da se na sastanku političkih lidera iz BiH u Italiji neće razgovarati o aktuelnim političkim pitanjima u BiH i da nije spreman da u inostranstvu razgovara o sistemu vlasti. On je precizirao da dnevni red sastanka podrazumijeva opšte razgovore o tome kako da BiH i Evropa usaglase kretanja.\nLider SDS-a Mladen Bosić rekao je da formiranje Vijeća ministara BiH nije tema skupa u Italiji, na kome će učestvovati lideri stranaka koje čine kolegijume oba doma Parlamentarne skupštine BiH, niti je na tom sastanku moguće donijeti bilo kakvo rješenje o tom pitanju. Potredsjednik HDZ-a BiH Niko Lozančić smatra da sve dogovore o BiH treba praviti u samoj BiH, jer, kako je rekao, sve što je napravljeno izvan BiH sada pokazuje nefunkcionalnost.\nS druge strane, iz SDA je poručeno da će predsjednik ove stranke Sulejman Tihić svoje učešće na stručnoj konferenciji "Da li je Ustav BiH kompatibilan sa EU?" iskoristiti da opet inicira razgovore o formiranju Vijeća ministara.


Vesti online / Sport / Košarka / Budućnost pozvala ABA klubove u Zagreb, bez Zvezde i FMP-a\nKako se navodi, pozivi nisu dobila samo dva kluba u kojima glavnu reč vodi Nebojša Čović, jer je cilj sastanka da se klubovi-vlasnici ABA lige detaljno upoznaju sa dešavanjima u finalnoj seriji plej-ofa.\nSkupština, na kojoj je trebalo da bude reči o incidentima na mečevima Zvezde i Budućnosti, a koja je trebalo da se održi sredinom meseca odložena je za 24. maj.\nPodsetimo, predsednik Budućnosti Dragan Bokan najavio je da će na Skupštini tražiti da se poništi finalna serija i da Budućnost neće, kako je rekao, igrati ligu Nebojše Čovića.\nZa sada, nije poznato da li će se pozvani klubovi odazvati na poziv Podgoričana.\nBokan: Nećemo više u Čovićevu ligu, u Podgorici nisu vređani ni Srbija ni njen predsednik, a u Beogradu...\nKOŠARKA Dodik: Incidenti u finalu ABA su izvedeni planski, serija se ne poništava


TI BiH O FINANSIJSKOJ MANIPULACIJI STRANAKA: Ja tebi donaciju, ti meni posao - IlijasNet\nIlijasNet/BiH/TI BiH O FINANSIJSKOJ MANIPULACIJI STRANAKA: Ja tebi donaciju, ti meni posao\nTI BiH O FINANSIJSKOJ MANIPULACIJI STRANAKA: Ja tebi donaciju, ti meni posao\nNezavisni blok duguje firmi Divel d.o.o. u suvlasništvu Elmedina Volodera, zastupnika te stranke u Parlamentu FBiH, 50 hiljada KM. Ova firma dobila je lani 7,3 miliona KM vrijedne ugovore na javnim nabavkama. Među obavezama SDP-a našlo se oko 230.000 KM duga prema Analytics Expert, a upravo je ova firma u središtu istrage USKOK-a u Hrvatskoj. Od ukupno 473 hiljade maraka iskazanih obaveza, SNSD najviše duguje firmi Integral inženjering, a to je preduzeće koje često pobjeđuje na tenderima za najvažnije infrastrukturne projekte u RS. Demokratska fronta od 2018. duguje 900.000 KM firmi Direct Media\nTransparency International u BiH (TI BiH) navodi da je Centralna izborna komisija objavila finansijske izvještaje političkih stranaka za 2019. godinu, iz kojih je vidljivo da su svi nivoi vlasti u BiH tokom prošle godine izdvojili iz budžeta oko 18 miliona i 400 hiljada maraka za finansiranje političkih stranaka, a od tog iznosa polovinu je dobilo pet najvećih partija (SDA, SNSD, HDZ, SDP i SDS).\n– Osim poreskih obveznika manji dio stranačke kase 112 stranaka napunjen je od članarina, dobrovoljnih priloga i ostalih donacija koje iznose ukupno 4,3 miliona. Međutim, u odnosu na prethodne godine, indikativno je da su stranke u velikoj mjeri prestale prijavljivati donacije pravnih lica, koje su se značajno smanjile. Prethodnih godina, stranke su sankcionisane od CIK-a zbog primanja donacija od pravnih lica koje su sklapale ugovore sa organima izvršne vlasti, te su stranke sada jednostavno prestale da prijavljuju ove donacije – navodi se u analizi finansiranja političkih partija koju je objavio TI BiH.\nKada su u pitanju rashodi političkih stranaka, iz izvještaja o iskazanim obavezama je vidljivo da partije imaju dugove više od osam miliona maraka, od čega se dobar dio odnosi na poreze, doprinose i dugove javnim preduzećima, ali i firme koje sklapaju milionske poslove sa državom.\nU saopćenju se navodi da su najveće obaveze na kraju prošle godine iskazali SDA i SDP BiH (po 1,6 miliona KM), a među povjeriocima SDA prednjače organi izvršne vlasti i brojna javna preduzeća, poput BH Pošte, kojoj Cazinski odbor duguje oko 78.000 KM od početka 2018.\n– Među obavezama SDP-a našlo se oko 230.000 KM duga prema Analytics Expert, a upravo je ova firma u središtu istrage USKOK-a u Hrvatskoj, jer se dovodi u vezu sa finansijskim prevarama i pranjem novca, odnosno izdavanjem fiktivnih faktura. Rukovodstvo SDP-a tvrdi da je firma iz Hrvatske otkupila ovaj dug, ne navodeći od koga, a iz izvještaja nije moguće utvrditi po kom osnovu je dug nastao. Međutim, indikativno je da je SDP u izvještaju za 2018. godinu iskazao obaveze u približno istom iznosu (oko 198 hiljada KM) prema firmi Promotiv d.o.o. iz Širokog Brijega koja je osnovana u julu 2018. godine, dakle pred samu izbornu kampanju, kao agencija za promociju i propagandu. Danas se na web stranici ove kompanije navodi da se bavi iznajmljivanjem mobilnih dizalica. Nije jasno koju je uslugu ova firma izvršila za SDP, jer je te godine imala ukupne prihode od oko 214 hiljada i oni su približni obavezama SDP-a koje su tada nastale. Zbog svega je ovaj slučaj Transparency international u BiH uputio Centralnoj izbornoj komisiji sa zahtjevom da se utvrdi porijeklo ovih potraživanja – stoji u saopćenju .\nOd ukupno 473 hiljade maraka iskazanih obaveza, SNSD najviše duguje firmi Integral inženjering (oko 250.000) i to za izgradnju zgrade u Banjaluci, a radi se o preduzeću koje često pobjeđuje na tenderima za najvažnije infrastrukturne projekte u Republici Srpskoj. U izvještaju za 2018., SNSD je prema Integralu za izgradnju zgrade iskazao obavezu od oko 571.000 КМ, a iz javno objavljenih izvještaja ne može se utvrditi koliko je ovaj projekat ukupno koštao. SNSD je tvrdio da će zgrada koštati 1,28 miliona, a TIBIH je tražio od CIK-a da utvrdi koliko je SNSD zaista isplatio dobavljačima.\n– Zanimljivo je da Nezavisni blok duguje firmi Divel d.o.o. u suvlasništvu Elmedina Volodera, zastupnika te stranke u Parlamentu FBiH, 50 hiljada KM. Ova firma dobila je tokom prošle godine preko 7,3 miliona KM vrijedne ugovore na javnim nabavkama koji se odnose uglavnom na preduzeća Autoceste FBIH i Ceste FBIH. Inače, zakon o sukobu interesa zabranjuje izabranim dužnosnicima da za vrijeme trajanja mandata budu dio uprave bilo kojeg privatnog preduzeća koje sklapa ugovore veće od 5.000 KM godišnje, sa organima koji se finansiraju iz budžeta na bilo kojem nivou vlasti. Kako se Zakon o sukobu interesa FBIH ne primjenjuje još od 2013. godine, ovaj slučaj nije ni moguće prijaviti – dodaju iz Ti BiH.\nKako dalje navode iz TI BiH, iz izvještaja SBB-a vidi se da stranka duguje oko 281.000 maraka i da je vratila pozajmicu predsjedniku Fahrudinu Radončiću koji je 2018. posudio stranci 150.000 maraka. Međutim, SBB i dalje iskazuje obaveze prema firmama u sklopu Avaz grupacije, odnosno u direktnom ili indirektnom vlasništvu samog predsjednika SBB.\nOd 20 parlamentarnih stranaka u Bosni i Hercegovini, njih 16 nije prikazalo nijednu marku donacija privatnih kompanija, stoji među ostalim u analizi, saopćeno je iz Transparency International u BiH.


Konferencija pod nazivom Media Matters, koja će se po prvi put održati 25. marta u hotelu Metropol Palace daće odgovor na ovo i još nekoliko ključnih pitanja. Cilj konferencije je da široj javnosti pruži uvid u značaj i stanje novinarstva i slobode medija u Srbiji, kao i da omogući povezivanje između studenata novinarstva i mladih novinara, sa jedne i relevantnih aktera iz medijske sfere, sa druge strane.\nKonferenciju organizuje Centar za antiautoritarne studije (CAAS) u saradnji sa međunarodnom mrežom studentskih organizacija Students for Liberty i američkom fondacijom Atlas Network. Konferencija je smišljena tako da se sastoji od tri panel diskusije koje će se baviti temama poput istraživačkog novinarstva i stanja slobode medija u Srbiji, kao i novinarskom etikom i fenomenom „lažnih vesti”. Namenjena je svima koji su zainteresovani za neku od pomenutih tema i nema ograničenja što se profila učesnika tiče.\nGovornici će biti novinari i urednici domaćih dnevnih i nedeljnih listova, medijski eksperti i profesori Univerziteta u Beogradu. Pored pomenutog, planirana je i sesija, na kojoj će polaznici CAAS-ove nedavno završene jednosemestralne edukativne „Škole novinarstva”, prezentovati rezultate istraživanja kojim su se, uz pomoć redakcije KRIK, bavili u toku programa.\nFoto: CAAS - Polaznici „Škole novinarstva”\nTom prilikom smo razgovarali sa Ratkom Nikolićem, jednim od organizatora pomenute konferencije, koji je za iSerbia podelio svoje utiske o konferenciji i nedavno održanoj „Školi novinarstva”. On je istakao da su dugoročni ciljevi CAAS-a: promocija i zaštita neograničene slobode izražavanja, kao i osnaživanje nezavisnog i etičkog novinarstva kao jednog od osnovnih preduslova funkcionisanja liberalne demokratije.\n„Predstojeća Media Matters konferencija prati niz projekata koje je CAAS u protekle dve godine realizovao zarad ostvarenja ovih ciljeva, a najznačajniji od njih je CAAS „Škola novinarstva”, tokom koje je 20 pažljivo izabranih studenata novinarstva imalo priliku da od domaćih medijskih eksperata uči o ekonomskom i istraživačkom novinarstvu, javnom nastupu i novinarskoj etici”, objašnjava Nikolić.\nDodao je da su pored toga, polaznici imali priliku da stečeno znanje primene u praksi, pišući originalne istraživačke radove, u saradnji sa Tamarom Spaić, bivšom novinarkom Blica i redakcijom KRIK-a.\nFoto: CAAS - Ratko Nikolić\n„Media Matters konferencija je originalno planirana kao prilika da se javnosti prezentuju rezultati ovih radova, ali i da se upozna sa stanjem novinarstva u Srbiji, istraživačkim novinarstvom kao profesijom, kao i načelima novinarske etike i njihovom praktičnom primenom u našoj zemlji. Naravno, bitna komponenta konferencije je i umrežavanje studenata novinarstva i mladih novinara međusobno i sa ostvarenim profesionalcima iz struke, koji će učestvovati na panelima”, kaže Ratko.\nInteresovalo nas je da li smatra da će ova konferencija nešto promeniti, na šta je odgovorio:„Ako ništa drugo, makar će se javnost upoznati sa značajem medija kao vitalne institucije demokratskog društva, a mlade novinare i studente novinarstva inspirisati da svoj posao rade odgovorno i etički”.\nUlaz na konferenciju je slobodan, ali je prijava neophodna. Više informacija o programu konferencije i načinu prijave možete pronaći na sledećem linku.\nDa li si i klaber i štreber? Saznaj na tribini Meseca Mladih\nU petak 13. oktobra od 19h na FPN-u će se održati tribina ,,Ja - i klaber i štreber'' (Tehnike i sav...\nKako razviti uspešne odnose u učionici?\nProfesorski poziv nije lak, ali uz pomoć ovih saveta možemo stvoriti pozitivnu atmosferu među učenicima i podstaći ih da imaju bolje rezultate. Ukolik...\n„Irie FM“ se uveliko sprema za svoj prvi veliki solistički koncert u Novom Sadu, koji će biti održan 15. aprila u klubu „Quarter“ sa početkom u 22h....\nAutor Marija Stojadinović\nKoncert Kaliopi u Kragujevcu\nKaliopi će održati koncert u Kragujevcu u petak, 19. oktobra u Pozorištu za decu, sa početkom od 20 časova.


Tači preti Srbiji - 23.04.2015, Sputnik Srbija\nTači preti Srbiji\nMinistar spoljnih poslova Kosova Hašim Tači ocenio da je odluka Srbije da ne dozvoli njegovu posetu Beogradu suprotna dijalogu i normalizaciji odnosa Prištine i... 23.04.2015, Sputnik Srbija\n09:21 23.04.2015 (Osveženo: 14:46 30.08.2021)\nMinistar spoljnih poslova Kosova Hašim Tači ocenio da je odluka Srbije da ne dozvoli njegovu posetu Beogradu suprotna dijalogu i normalizaciji odnosa Prištine i Beograda, prenosi Tanjug.\n„To će svakako imati posledice“, izjavio je Tači za bečki „Prese“, ne želeći međutim da kaže o kakvim posledicama je reč.\nOn je, ipak, kazao da neće biti direktnih kontramera srpskim političarima.\n„Ponašanje Srbije prema meni će poslužiti kao primer kako ne treba da se ophodimo prema našim susedima“, dodao je Tači.\n„Ministri kosovske vlade su posetili Srbiju, a bili su i visoki predstavnici Srbije na Kosovu, i takve posete više nisu nikakva vest“, naglasio je Tači, podsećajući da je nedavno bila i dvogodišnjica Briselskog sporazuma, te da je u okviru dijaloga stalno bilo susreta visokih predstavnika Beograda i Prištine u Briselu.\nTači kaže da odbijanje obezbeđivanja njegovog boravka u Beogradu, „pretnje njemu, kosovskom predstavniku u Beogradu, kao i organizatorima konferencije, pokazuju Srbiju koja je još uvek talac prošlosti i politike koja je vodila najstrašnijim tragedijama i patnjama“.\nU vezi sa nalogom za hapšenje koji i dalje postoji protiv njega, Tači je ukazao da su se, kada je on raspisan, sudovi više bavili politikom nego pravdom.\nTači je 11. jula 1997. godine osuđen u odsustvu pred Okružnim sudom u Prištini na 10 godina zatvora, a presudu je 12. marta 1999. godine potvrdio Vrhovni sud Srbije.\nOficir za vezu Beograda i Prištine Dejan Pavićević odgovorio je 20. aprila na zahtev prištinskih vlasti da Tači 24. aprila poseti Beograd, obavestivši da protiv njega postoji pravnosnažna sudska presuda i da bi bio izveden pred nadležni sud.\nTačija je u Beograd pozvala nevladina organizacija Omladinski odbor za obrazovanje, kao organizator skupa „Evropske integracije zapadnog Balkana — zajedno možemo bolje“ 24. aprila. Oni su, međutim, 20. aprila povukli taj poziv, tvrdeći da su to učinili pod pritiskom i pretnjama.


Na putevima u Srbiji 310 žrtava saobraćajnih udesa od početka godine | TV KANAL 9 NOVI SAD\nNaslovna EMISIJE Na putevima u Srbiji 310 žrtava saobraćajnih udesa od početka godine\nNa putevima u Srbiji 310 žrtava saobraćajnih udesa od početka godine\nVIDEO K9: Neprilagođena brzina i vožnja u alkoholisanom stanju najčešći su uzroci saobraćajnih nezgoda na našim putevima, u kojima je od početka godine sradalo 310 ljudi.\nOd početka godine na putevima u Srbiji je u 22.000 saobraćajnih nezgoda, poginulo 310 osoba, a 1.800 ih je teško povređeno. dok je teške telesne povrede zadobilo više od 1.800 ljudi.\nPrema izjavi načelnika Uprave saobraćajne policije Nebojše Arsova, samo u junu i julu je na našim putevima zabeleženo 7 800 saobraćajnih nezgoda, čije su posledice 149 poginulih i 800 povređenih.\nZa nasilničku vožnju pod dejstvom alkohola sa više od dva promila propisana je kazna zatvora do dva meseca, kao i novčana od 120 000 do 140 000 dinara, uz 15 kaznenih poena i devet meseci zabrane upravljanja motornim vozilom.\nTokom akcije pojačane kontrole saobraćaja, u Loznici je za volanom zatečeni muškarac koji je vozio sa 4,14 promila alkohola u krvi zbog čega će mu biti oduzeta vozačka dozvola, a imaće i sankciju od 45 dana zatvora, 256.000 dinara novčane kazne i određen broj kaznenih poena.\nPo skraćenom postupku je na kaznu zatvora od 30 dana, 120.000 dinara i zabranu upravljanja motornim vozilom kroz Srbiju u narednih devet meseci osuđen strani državljanin kojeg su presretači zaustavili kod Smedereva na autoputu Beograd-Niš zbog vožnje od 275 km na čas.\n“Upravljanje vozilom pod dejstvom alkohola je, pored nepropisne odnosno neprilagođene brzine kretanja najčešći uzrok najtežih saobraćanjih nezgoda. To je pojava koja postoji u svim državama u Evropi tako da postoji i u Srbiji. I značajan procenat saobraćajnih nezgoda se događa zbog alkohola. Znači, nije mi poznato da je ijedna država na svetu uspela da iskoreni tu pojavu, ali je neophodno da se borimo da ta pojava bude što manja”, rekao je Boban Milinković, zamenik načelnika USP.\nPojačane saobraćajne kontrole biće nastavljene i u narednom periodu, a s obzirom da od 2 septembra stupa na snagu Pravilnik o organizovanom prevozu dece, iz Uprave saobraćajne policije najavljuju da će vršiti veoma restriktivne kontrole autobusa i vozača, kako kako bi putovanja đaka na ekskurzije protekla bezbedno.\nPrethodni tekstSimpozijum o pivu uskoro u Zrenjaninu\nSledeći tekstNeuspešni razgovori vlasti i opozicije o medijima


"Zastava oružje": Obustavljen rad\nRTV - 13.03.2018\nSindikalna organizacija fabrike "Zastava oružje" upozorila je danas rukovodstvo preduzeća da su mašine u pogonu "Alatnica" već drugi dan ugašene zbog toga što je oko 80 radnika obustavilo proizvodnju, nezadovoljni teškim uslovima rada i načina rukovođenja i nagrađivanja.\nŠtrajkuje 80 radnika Alatnice fabrike Zastava oružje\nMašine u Alatnici fabrike "Zastava oružje" već drugi dan ne rade, jer je oko 80 radnika obustavilo rad zbog nezadovoljstva brzinom rešavanja nagomilanih problema u tom pogonu, saopštio je Samostalni sindikat fabrike.\nKulminacija u Zastavinoj alatnici\nBizLife - 12.03.2018\nOko 80 radnika fabrike Zastava oružje pogona Alatnice obustavilo je rad, saopštila je sindikalna organizacija Zastava oružje. Kako navode, nezadovoljstvo radnika je kulminiralo zbog nerešenih problema koji se tiču uslova rada, načina nagrađivanja, kao i načina na koji se ...\nSindikat „Zastava oružje“ traži smenu direktora\nDanas - 13.03.2018\nSindikalna organizacija fabrike „Zastava oružje“ upozorila je danas rukovodstvo preduzeća da su mašine u pogonu „Alatnica“ već drugi dan ugašene zbog toga što je oko 80 radnika obustavilo proizvodnju. Sindikat kaže da su radnici izražavajući nezadovoljni zbog teških uslova rada ...\nOružari obustavili rad: Da ne bi došlo do eskalacije...\nKragujevac -- Mašine u Alatnici fabrike "Zastava oružje" već drugi dan ne rade, jer je oko 80 radnika obustavilo rad. Radnici su nezadovoljni brzinom rešavanja nagomilanih problema u tom pogonu, saopštio je Samostalni sindikat fabrike.


Inauguracija Nikolića bez regionalnih lidera | EurActiv Srbija\nInauguracija Nikolića bez regionalnih lidera\nObjavljeno : 11.06.2012.\t Tweet\nNovi predsednik Srbije Tomislav Nikolić 11. juna organizuje svečani prijem povodom stupanja na dužnost. Taj događaj je jasna ilustracija položaja koji Nikolić ima u međunarodnim krugovima. Izostanak lidera zemalja regiona ukazuje na probleme koje može doneti izbor nekadašnjeg funkcionera Srpske radikalne stranke i nacionaliste. Sa druge strane, prisustvo evropskog komesara za proširenje Štefana Filea (Fuele) i poruke koje donosi iz Brisela pokazuju da će novi predsednik imati šansu da pokaže da li je zaista privržen evropskim vrednostima i putu Srbije ka EU.\nInauguraciji je prethodio sastanak Filea i Nikolića, prvi od zvaničnog preuzimanja dužnosti.\nNikolić je krajem 2008. od funkcionera antievropske stranke koja se protivi saradnji sa Haškim tribunalom postao umereni pobornik evropskih integracija, koji se po zvaničnim stavovima po tom pitanju ne razlikuje mnogo od Demokratske stranke. Međutim, od izbora je više puta ustalasao javnost svojim izjavama.\nNajnovija reakcija iz Brisela došla je 9. juna povodom Nikolićeve izjave da u Brisel ide da bi video da li EU od Srbije traži da prizna Kosovo da bi dalje napredovala u EU. Tada su agenciji Beta u Briselu ponovili poznat stav da to nije uslov, kao i da ne može biti jer Kosovo nije priznalo pet članica EU. Ukazano je i da se odnosi Beograda i Prištine moraju poboljšavati, da bi se u nekom trenutku pronašlo i prihvatljivo rešenje.\nPitanje je, međutim, da li je deo Nikolićevih izjava upućen isključivo biračkom telu. On je, naime, u razgovoru sa Fileom 11. juna rekao da nikada ni od koga nije čuo da je priznanje Kosova uslov za dalji napredak u pristupanju Srbije Uniji.\nSastanak je bio i prilika za Nikolića da još jednom ponovi stav da Srbija treba da bude u EU, uz napomenu da je to stav i većine građana.\nPortparolka u Evropskoj komisiji Maja Kocijančič je za Betu 9. juna istakla da EU smatra da je zločin u Srebrenici bio genocid, čime je podsetila na još jednu nedavnu Nikolićevu izjavu koja je dovela do pitanja da li ipak ima tragova "starog" Nikolića. On je, naime, nasuprot presudama Haškog tribunala i Međunarodnog suda pravde, ocenio da je to bio veliki zločin, ali ne i genocid.\nTakođe, novinar nemačkog lista Frankfurter algemajne cajtung (FAZ) Mihael Martens objavio je audio zapis intervjua koji je, kako tvrdi, radio sa Nikolićem uoci drugog kruga izbora u Srbiji. Prema njegovim rečima, Nikolić mu je doslovno rekao: "Vukovar je bio srpski grad, nemaju šta Hrvati tamo da se vrate", dok je po pitanju granica Hrvatske rekao da se sada zna gde je granica Hrvatske, a da njegovi "davni snovi" iz doba raspada Jugoslavije "nažalost" nisu ostvareni. Iako je Srpska napredna stranka demantovala istinitost tih navoda u vezi sa svojim doskorašnjim liderom, koji je dao ostavku na to mesto da bi bio "predsednik svih građana", to je izazvalo oštre reakcije i ponovo u centar pažnje stavilo Nikolićevu iskrenost u tvrdnjama o želji za pomirenjem.\nNikolićeva prošlost ima i praktične posledice - izostanak lidera regiona na svečanosti povodom inauguracije. To je, prema izjavi lidera Socijalističke partije Srbije Ivice Dačića, uvreda za celu zemlju. Međutim, deo njih, poput predsednika Hrvatske Ive Josipovića, rekli su da će Nikoliću dati vremena da se vidi da li je njegova transformacija stvarna. Josipović u izjavama deluje prilično uvereno da će se saradnja Srbije i Hrvatske neometano nastaviti.\nSličnu poruku 7. juna je dao predsedavajući Predsedništva BiH Bakir Izetbegović. Istakavši da je poziv koji mu je uputio lično Nikolić "lepa poruka", on je ipak procenio da je "prerano" za takav korak. "On je čovek koji je promenio retoriku, ali da li je promenio stavove, to će nam morati dokazati u vremenu koje dolazi. Ja se nadam da je promenio stavove, mi smo susedne zemlje i treba praviti korake pomirenja, ako je na to spreman, i mi smo spremni", rekao je Izetbegović.\n: Josipović: Spreman za saradnju sa Nikolićem\n: EU: U Srebrenici je počinjen genocid\n: Nikolić – novi predsednik Srbije\n: Tadić i Nikolić: treći put u drugom krugu


Početak/Društvo/Univerzitet će zaštititi zgradu za mlade neučnike od daljeg propadanja, ali NEMA para za završetak objekta\nZgrada za mlade naučnike u ulici Branka Krsmanovića u Nišu, čija je izgradnja započela 2008. godine, još uvek nije završena o čemu su Niške vesti nedavno pisale. Krajem septembra sada već biviši ministar prosvete Mladen Šarčević je tokom boravka u Nišu kazao da će se nastaviti izgradnja stanova za mlade naučnike.\nRektor Univerziteta u Nišu profesor dr Dragan Antić kaže da u prethodnih šest godina radovi na ovom objektu nisu nastavljeni. Prema njegovim rečima zgrada zahteva dodatne radove, te da će iz Fondacije iz čijih je sredstava zgrada i počela da se gradi, biti izdvojen neophodan iznos za privremenu zaštitu i sanaciju objekta jer je zgarda počela da propada usred vremenskih neprilika ili prilika. Rektor Antić je optimista i veruje da će se pronaći način da i ova zgrada bude završena.\n‘’Izgradnja stanova je stala 2009.godine kada su potrošena sredstva koja su bila namenjena za to. Kasnije je formirana Jedinica za upravljanje projektima koja je u svom nekadašnjem programu gde su bili prioriteti izgradnja objekata u Srbiji imala i objekat koji je namenjen mladim naučnicima sa fakulteta Univerziteta u Nišu. Duže vreme su oni razmatrali mogućnosto za nastavak gradnje, rađene su analize i ekpertize, koliko je sredstava potrebno, a to je oko 5 do 6 miliona evra, da se zgrada potpuno završi’’, objašnjava rektor profesor dr Dragan Antić.\nDodaje da je kasnije, 2016.godine, osnovana Kancelarija za upravljanje javnim ulaganjima od strane Vlade Repubike Srbije, ali je došlo , na neki način, da ova zgrada ne bude na listi prioriteta.\nProf. Dragan Antić, rektor Univerziteta u Nišu\n‘’Od tada gubimo korak sa nastavkom izgradnje te zgrade. Međutim, imajući u vidu projekte koji su izgrađeni u Nišu a posevćeni su nauci i obrazovanju kao što je Naučno tehnološki park, lamela na Elektronskom fakuletu a uskoro se završava i Studentski dom kod Tehničkih fakulteta, siguran sam da će Vlada Republike Srbije i Kancelarija za upravljanje javnim ulaganjima da iznađu finansijeske mogućnosti da se ova zgrada završi i stanovi dodele mladim naučnicima’’- kaže rektor Antić.\nPrema njegovim rečima najvažnije je da se ova zgrada nađe na listi prioriteta.\n‘’Siguran sam obzirom da se završavaju već započeti projekti, da će pored lamele čija je izgradnja planirana na Prirodno-matematičkom fakultetu , da će u narednom periodu biti i ova zgrada za mlade neučnike’’- dodaje Antić.\nNa Univerzitetu kažu da za nastavak radova ovog objekta nemaju finansijskih sredstava, ali da planiraju sanaciju krova i ulaganja određenih sredstava za zaštitu zgrade kako se ne bi nastavilo njeno dalje propadanje.Nastavak izgradnje jedino je moguć uz angažovanje države.\n„Zgrada je oronula i zahteva dodatne radove, sanaciju krova i tako dalje. Analizirali smo stanje u fondaciji, pa ćemo neke radove da započnemo sredstvima sa računa. To su mala sredstva koja zahtevaju zaštitu zgrade od daljih propadanja i radovi koji dovode zgradu u neko stanje koje će omogućiti da duže vreme čeka investitora, odnosno kreditnu liniju od neke fondacije. Ali sredstva koja su neophodna za završetak zgrade su ozbiljna i to je negde oko 6 miliona evra, a to Univerzitet u Nišu i fondacija sami ne mogu nikako da obezbede“, kaže Antić.\nDragan Antić stanovi za mlade Univerzitet u Nišu zgrada za mlade naučnike


Manojlović odličan na prvom Zvezdinom treningu u Kopru: Konkurencija je jaka, mora da se radi maksimalno\nFudbaleri Crvene zvezde su u četvrtak u prepodnevnim časovima odradili prvi trening na pripremama u Kopru.\nKao i prethodne godine, i ovoga puta se treniralo na pomoćnim terenima FK Kopar. Trening je trajao sat i po vremena i bio je dosta intenzivan> Trčanje, istrčavanje deonica, „ševa“, rad sa loptom, pa sprintevi i vežbanje centaršuteva i realizacije.\nFilip Manojlović je već na prvom treningu pokazao da je u dobroj formi, jer je u nekoliko navrata "skidao zicere" saigračima, naročito u delu treninga kada su se vežbali centaršutevi i realizacija.\n- Drago mi je da smo konačno počeli sa radom, osećam se dobro, i prijaju mi uslovi u Kopru. Intenzivno radimo od početka. Radim na tome da u narednih šest meseci budem bolji nego na jesen. Konkurencija je veoma jaka i zato svako mora na svakom treninigu da daje maksimum - rekao je Manojlović za klupski sajt.\nU popodnevnim časovima fudbalerima Zvezde sledi još jedan trening, ovoga puta u teretani.


Razgovori o zaštiti biodivirziteta | Energetski portal Srbije\nRazgovori o zaštiti biodivirziteta\n23.11. 2016 Region\nAgencija Srna je prenela da su predstavnici Ministarstva poljoprivrede, šumarstva i vodoprivrede Republike Srpske i Javne ustanove „Vode Srpske“ održali juče radni sastanak sa predstavnicima Centra za zaštitu životne sredine o temi „Zaštita biodiverziteta potencijalnih zona retenzije uz reku Savu“.\nU fokusu razmatranja zaštite biodiverziteta bila su staništa ugroženih biljnih i životinjskih vrsta, koja se nalaze na listama EU direktiva, kao i vrste zaštićene na osnovu domaće legislative, saopšteno je iz resornog ministarstva.\nPodručja istraživanja za predloge potencijalnih retenzija /prostora koji služe za akumulisanje ili izlivanje vode prilikom prevelikog dotoka/ su područja opština Kozarska Dubica, Gradiška, Brod, Šamac, Brčko i grada Bijeljina.\nZone istraživanja u okviru tih područja podeljene su na 18 lokaliteta, na kojima su vršena preliminarna terenska istraživanja.\nNa sastanku je dogovorena i aktivnija buduća komunikacija između predstavnika navedenih institucija.\nJavna ustanova Vode Srpske\n"Zaštita biodiverziteta potencijalnih zona retenzije uz reku Savu"


Vlasnik »Trgocentra“ i bivši direktori osuđeni na ukupno 6,5 godina zatvora - juGmedia\nVlasnik »Trgocentra“ i bivši direktori osuđeni na ukupno 6,5 godina zatvora\nLESKOVAC – Suvlasnik preduzeća BC iz Niša, koje je kupilo leskovački trgovinski lanac „Trgocentar“ i bivši direktori te firme Goran Đorđević i Slobodan Arsić osuđeni su na ukupno 6,5 godina robije zbog mućki oko prodaje lokala, potvrđeno je danas juGmedii.\nGoran Bosić iz Niša osuđen je na 2 godine zatvora zbog zloupotrebe službenog položaja, Slobodan Arsić iz Leskovca na 2 godine za isto krivično delo, a Goran Đorđević iz Vlasotinca na 2,5 godine za produženo kivičnog dela zloupotrebe položaja.\nĐorđeviću će se oduzeti i imovinska korist od 58.600 dinara.\nTrgocentar je 2005. godine kupio BC trejd iz Niša, koji je sada u stečaju, za 250 hiljada evra.\nU trenutku privatizacije firma je, tvrde manjinski akcionari, imala 100 zaposlenih i 37 lokala od kojih je 7 prodato, 1 na osnovu sudskog rešenja.\nPredmet spora bili su upravo ti lokali, a to što u su u preduzeću od 100 trgovaca sada rade samo 4, najverovatnije nikada neće stići do suda.\nManjinski akcionari Trgocentra koji su se danas okupili ispred bivše firme, rekli su novinarima da su nezadovoljni presudom i zatražili su od tužioca da uloži žalbu Apelacinom sudu.\n»Tražimo da se imovina oduzme ne samo fizičkom već i pravnom licu, preduzeću Tamena, gde je zapravo, završio novac. Radi se o 38 spornih miliona dinara i ispumpavanju novca iz jedne u drugu firmu prilikom prodaje tri sporna lokala«, kazala je predsednica Udruženja manjinskih akcionara Snežana Dimitrijević.\nAkcionari najavljuju i prijave protiv Agencije za privaticiju koja se nije interesovala za rad privatizovane firme, smatrajući da je to jedan od razloga što su radnici ostali bez posla.\nPrema odluci opštine Vladičin Han od petka 17. jula radno vreme ugostiteljskih objekata, uz punu promenu preventivnih mera Vlade Republike Srbije za…


AZK uslovio Vladu za pomoć “Plantažama”: Nemoguće ispuniti uslove da bi država spasila kompaniju – Bankar.me\nOctober 27, 2021 BERZA, Članci, CRNA GORA, CRNA GORA, SVE VIJESTI Leave a comment\nAgencija za zaštitu konkurencije (AZK) je još početkom septembra uputila Ministarstvu poljoprivrede smjernice o mogućoj državnoj pomoći kompaniji “Plantaže” kroz dokapitalizaciju, ali su uslovi takvi da ih je praktično nemoguće ispuniti, saznaju “Vijesti”.\nMinistar poljoprivrede Aleksandar Stijović je još početkom februara na konferenciji za novinare kazao da Vlada ubrzano sa Agencijom za zaštitu konkurencije traži način da pomogne kompaniji “Plantaže”, kojoj je tada bilo hitno potrebno pet miliona eura da bi održala likvidnost.\nMeđutim, to rješenje da se omogući hitna državna pomoć od pet miliona “Plantažama” nije pronađena sa AZK.\nMinistarstvo je nakon toga pokušalo da ovoj kompaniji pomogne kroz najavljenu dokapitalizaciju od 7,5 miliona eura, zbog čega se za mišljenje obratilo Agenciji krajem avgusta.\nAgencija nije odgovorila ni negativno ni pozitivno, već je navela uslove pod kojim bi pomoć “Plantažama” bila moguća iz svojih smjernica.\nNa mogućnost pretvaranja duga prema državi, koji sada iznosi oko sedam miliona eura, iz Agencije su naveli da “treba dokazati da se država ponaša isključivo po principu privatnog ulagača, odnosno da je pristanak države da dug konvertuje u akcionarski kapital posljedica realnog i izvjesnog prihoda koji će država u najkraćem mogućem roku ostvariti”.\nOvo znači da ako država želi da sedam miliona duga pretvori u akcijski kapital, mora da dokaže da će time u kratkom roku ostvariti veći profit iz kompanije. S obzirom na to da su najslijeđeni dugovi kompanije preko 45 miliona eura, i da se ovim potezom Vlade želi spriječiti stečaj i prosti opstanak kompanije, teško je očekivati bilo koji dobit iz kompanije i na duži rok.\nOvdje je za “Plantaže” veliki problem nepouzdanost dosadašnjih finansijskih izvještaja, na šta su upozoravali i revizori. Bivši menadžment je uveličavao rast vrijednosti zaliha i to unosio u prihode, pa je tokom godina nastala neraspoređena dobit koja je narasla na 10,5 miliona eura iako tog novca i vrijednosti u stvarnosti nikada nije bilo.\nProšlogodišnji minus od 18 miliona utvrdio je novi odbor direktora, ali je zbog formalne dobiti iz ranijih godina akumulirani gubitak manji. Na kraju juna ove godine akumulirani gubitak je izašao na 22,4 miliona eura, dok je istovremeno neraspoređena dobit iz ranijih godina upisana na 10,5 miliona. Tako da je neto gubitak 11,9 miliona. Kako je kapital kompanije, i zbog velike vrijednosti zaliha od čak 51 miliona eura, prikazan na 86 miliona, time je višestruko veći od akumuliranog gubitka, pa ne ispunjava uslov koji traži Agencija.\nOdnosno situacije je mnogo gora nego što pokazuju sumnjivi izvještaji, ali se kao uslovi navode podaci iz tih izvještaja.\nDrugi uslov za mogućnost državne pomoći je ako se protiv “Plantaža” na zahtjev povjerilaca pokrene opšti postupak zbog insolventnosti, odnosno stečajni postupak, što je vrlo rizično i propraćeno dodatnim uslovima. Za privremenu podršku kroz restrukturiranje je navedeno da je ona moguća samo za mala i srednja preduzeća, što “Plantaže” nisu.\nBivše vlade redovno pomagale mimo zakona\nOvo je i prvi put da se Vlade na ovakav načim obraća za ocjenu državne pomoći, jer su prethodne vlade jednostavno desetine miliona eura davala raznim kompanijama bez pitanja da li je to zakonito.\nTako su desetine miliona eura uplaćivane u “Montenegro erlajns”, a da je to nezakonito konstatovalo se tek nakon parlamentarnih izbora i kada je AZK zabranio novoj Vladi da više na bilo koji način pomaže avio kompaniji.\nSlično je bilo i u drugim kompanijama poput pomorskih i željezničkih, gdje su prolazile i godine da bi AZK konstatovao nezakonitosti.\nU ovom slučaju su na dopis iz Ministarstva odgovorili u roku od sedam dana.\nPOJMOVIAD Plantaže bankrot Plantaže\nPrevious Mračne progoze trećeg najvećeg špeditera o haosu sa prevozom robe\nSljedeći Analiza “Američka viza”: Građani Crne Gore u vrhu svjetske liste po procentu odbijenih zahtjeva za vizu SAD\nOpština Tuzi blokirala račun “Plantaža”\nSmjenjuju Vukovića, za ”Plantaže” traže profesionalca


Marera Properties: Beogrđanki vraćamo stari sjaj - Biznis i Finansije\nHome\tPromo\tMarera Properties: Beogrđanki vraćamo stari sjaj\nMarera Properties, jedna od najvećih kompanija na tržištu komercijalnih nekretnina u Srbiji, biće novi vlasnik poslovne kule „Palate Beograd“, poznate kao „Beograđanka“. U okviru postupka javnog nadmetanja koji je sproveo Grad Beograd, ćerka firma kompanije Marera Properties dala je najbolju ponudu i sada je u procesu zaključenja kupoprodajnog ugovora.\nAkvizicija se odnosi na kancelarijski prostor u kuli „Beograđanke“, a ne obuhvata maloprodajni objekat koji se nalazi uz kulu. U pitanju je blizu 20.000 kvadratnih metara, čime kompanija definitivno potvrđuje svoju lidersku poziciju u segmentu kancelarijskog prostora u centru prestonice.\nOd 1974. godine kada je sagrađena, „Palata Beograd“ nije podvrgnuta nijednom značajnijem projektu rekonstrukcije. Kompanija Marera Properties se obavezala na dodatnu investiciju u vrednosti od osam miliona evra, kao i da će radove na objektu realizovati u roku od tri godine.\n„Apsolutno smo svesni činjenice da je Beograđanka jedno od obeležja našeg glavnog grada. Uz maksimalnu odgovornost ali i entuzijazam ući ćemo u projekat rekonstrukcije. Zaista imamo bogato iskustvo na ovom polju, uključujući obnovu kultnih arhitektonskih zdanja. Najbolji primer koji je javnosti poznat jeste rekonstrukcija nekadašnje hale Beko, danas Kalemegdan Biznis Centra, urađena uz saradnju sa Republičkim zavodom za zaštitu spomenika. Beograđanka je svojevremeno bila najmodernija građevina u zemlji, a naši planovi su da joj vratimo taj status kroz inovativni dizajn i adaptaciju prema aktuelnim trendovima u arhitekturi i uređenju biznis enterijera. Sigurni smo da će uprava grada i naši sugrađani moći zajedno sa nama da se ponose rezultatom” – izjavila je Milana Srećkov, direktorka kompanije Marera Properties.\nDomaća privreda zabeležila pad profitabilnosti u 2019. godini, dakle i pre korone


MEI - Evropsko partnerstvo\nNa Evropskom samitu u Solunu održanom 21. juna 2003. godine, Evropska unija je ponudila zemljama zapadnog Balkana Evropsko partnerstvo, kao jedan od glavnih instrumenata pretpristupne strategije Evropske unije prema zemljama koje su potencijalni kandidati za članstvo. Savet ministara Evropske unije je 14. juna 2004. godine usvojio Odluku o principima, prioritetima i uslovima sadržanim u Evropskom partnerstvu sa Srbijom i Crnom Gorom uključujući Kosovo, prema Rezoluciji 1244 Saveta bezbednosti Ujedinjenih nacija od 10. juna 1999. Godine.\nPartnerstvom su definisani kratkoročni (12-24 meseci) i srednjoročni (3-4 godine) prioriteti u pripremama za integraciju u EU. Ovaj instrument će ekskluzivno određivati odnose između EU i naše zemlje sve do potpisivanja Sporazuma o stabilizaciji i pridruživanju.\nJedna od najvažnijih činjenica u vezi Evropskog partnerstva je uslovljavanje svake finansijske pomoći Evropske unije ispunjavanjem ovih prioriteta (Aneks dokumenta, član 5), tako da će ovaj instrument ekskluzivno određivati odnose između EU i naše zemlje sve do potpisivanja Sporazuma o stabilizaciji i pridruživanju-novi okvir definisanja odnosa EU i Zapadnog Balkana. Finansijska pomoć se uslovljava i napredkom u ispunjavanju Kopenhagenških kriterijuma, iako su to kriterijumi za članstvo, a ne za pridruživanje.\nVlada Republike Srbije je, povodom objavljivanja ovog dokumenta, 22. aprila 2004. godine usvojila Informaciju o Evropskom parterstvu i potrebi usvajanja Akcionog plana za realizaciju prioriteta iz Evropskog partnerstva.\nVerziju ovog dokumenta na srpskom jeziku možete da preuzmete ovde.\nOdluku o Evropskom partnerstvu sa Srbijom i Crnom Gorom za 2006. možete da preuzmeteovde.\nDokument Evropskog partnerstva za Srbiju za 2007. godinu možete da preuzmete ovde.\nDokument Evropskog partnerstva za 2008. Možete da preuzmete ovde.


Zanimljivosti dana : Zatvor u kom se boravak plaća\nZatvor u kom se boravak plaća\nObjavljeno 30 jul 2013 | Autor Zanimljivosti dana\nKalifornijski gradić Frimontu poseduje neobičan zatvor - zatvor u kom se plaća borvak.Oni koji su osuđeni na manje prekršaje nudi se da ukoliko žele da kaznu odsuže u udobnijim uslovima, u “manjem i mirnijem” zatvoru ....\nu kom neće dolaziti u kontakt sa ostatkom zatvorske populacije, to mogu i učiniti uz ove posebne policijske\nCena boravka u ovkavkom "luksuznom" pravom zatvoru je 155 dolara za noć, plus paušal od 45 dolara.\n"Luksuzna"ponuda zatvora u Frimontu skrenula pažnju šire američke javnosti,ova ideja zapravo nije nita novo, i već se naveliko sprovodi u zatvorima širom SAD.\nOvakvi zatvore mogu se naći u gradovima koji su već proglasili bankrotstvo ili im bankrotstvo naposredno preti, i u kojima policija pokušava da na taj način dođe do sredstava koja joj hronično nedostaju.\nOdmah su usledile i kritike da je u pitnaju “zatvor za bogate” koji imaju neki povlašćen tretman, dok se policija Frimonta kaže i tvrdi da je “to i dalje zatvor”, sa istim tretmanom, istim krevetima,ćebadima, hranom kao i u ostalim okružnim zatvorima.\nKako kažu u policiji Frimonta jedino što je u pitanju “manji i mirniji objekat” i što oni koji mogu i hoće da plate ostaju pošteđeni kontakta sa ostalim zatvorenicimaSamo u Kaliforniji već postoji desetak ovakvih objekata, a zatvor u Fulertonu, recimo, platežnijim pitomcima nudi čak i telefon i pristup internetu.\nFOTO:Motori napravljeni od starih satova\nZa ovako nešto potrebno vam je sasvim malo mašte i kreativnosti.Jednostavna i originalna…\nTajna bržeg letenja krije se u koži ajkule?!\nAjkula vrste "Mako"spada u jedne od najbržih plivača među morskim psima, i može da se…\nU Ženevi u cevima toaleta pronalazili novčanice od 500 evra\n2017. godine u više toaleta kafića i restorana u Ženevi pronađeni svežnjevi novčanica od…


Bugojno: Sutra topli radijatori – RTV Bugojno\nBugojno: Sutra topli radijatori\nSezona centralnog grijanja trebala bi početi večeras, odnosno sutra.\nKako saznajemo od isporučioca toplotne energije za naselja Nugle, Lamele i dio Wagnerove ulice, preduzeće „Bade“ je spremno za predstojeću sezonu grijanja i korisnici bi već večeras, odnosno sutra mogli imati tople radijatore.\nCijena usluge grijanja ostala je na prošlogodišnjem nivou.\nI u naselju Vrbas korisnici koje toplotnom energijom snabdijeva preduzeće „Kvatro“ s grijanjem će se početi sutra. Kako ističu u ovom poduzeću u potpunosti su spremni za sezonu grijanja i vjeruju da će korisnici biti zadovoljni i ove sezone. Cijene su takodjer na prošlogodišnjem nivou.


Kompaktni sigurnosni kontroleri\nIstovremeni nadzor nekoliko sigurnosnih funkcija.\nSigurnosni PLC XPS MF, koji se mogu programirati pomoću softvera XPSMFWIN na Windows platformi.\nKategorija 4 u saglasnosti sa EN 954-1 i SIL3 u saglasnosti sa IEC 61508.\n2 tipa sigurnosnih PLC-ova: Kompaktni sa ugrađenim I/O, modularni, u reku koji se sastoji od 6 slotova za različite odvojene I/O module\n14 sertifikovanih sigurnosnih funkcija, koje su dostupne u biblioteci XPSMFWIN softvera, u cilju ispunjenja zahteva posebnih aplikacija.\nMogućnost stvaranja sigurnosne funkcije prilagođene aplikaciji\nKomunikacija sa decentralizovanim I/O preko Safe Ethernet-a\nKomunikacija sa standardnim PLC ili HMI preko Modbus TCP/IP, Modbus serijske linije ili Profibus DP\nZa kompaktne sigurnosne PLC XPS MF30/31/35/40\nZa modularne sigurnosne PLC XPS MF60\nVeći kapacitet za još veće spokojstvo.\nPojednostavljenje pravljenja složenih sigurnosnih funkcija i izvanredna fleksibilnost u pogledu izbora funkcija uz upotrebu softvera za programiranje. Preciznije dijagnosticiranje i poboljšana komunikacija sa decentralizovanim I/O preko Safe Ethernet-a.\nKompleksne mašine ili automatizovane linije za koje se zahteva zaštita kako operatera tako i mašine.\nAuto industrija, drvna industrija, proizvodnja cementa, pakovanje, transportne trake, dizalice, liftovi, poluprovodnici, kontrola kretanja


Dveri: MUP pokrenuo postupak protiv Boška Obradovića zbog šetnje\n► Dveri: MUP pokrenuo postupak protiv Boška Obradovića zbog šetnje\nMinistarstvo unutrašnjih poslova Srbije je podnelo zahtev za pokretanje prekršajnog postupka protiv poslanika i predsednika Srpskog pokreta Dveri Boška Obradovića zbog navodnog kršenja Zakona o javnom okupljanju, saopštile su Dveri.\n"Boško Obradović se tereti za organizaciju protestne šetnje gradskim ulicama grada Beograda toga dana, sa mestom završetka koje nije navedeno u prijavi skupa. Podnosilac prijave je policijski službenik potporučnik policije Milosav Stiković, koji je kao svedoke predložio policijske službenike Bojana Bjelčevića i Sašu Perendića", navedeno je u saopštenju.\nObradović koji je u aprilu bio predsedavajući Saveza za Srbiju, bio je ovlašćena osoba ispred organizatora protesta koji je održan ispred Narodne skupštine 13. aprila ove godine, a kao organizatori skupa potpisani su i drugi lideri opozicije.\nDveri navode da je načelnik MUP-a podneo zahtev za prekršajni postupak tek 14. avgusta ove godine, dakle, četiri meseca posle protesta, a Prekršajni sud u Beogradu je pokrenuo postupak saslušanja 16. oktobra.\n"Srpski pokret Dveri pozdravlja aktivnosti MUP-a u pravcu daljih pritisaka i progona političkih protivnika vlasti jer sve to vodi ka bržem i konačnom urušavanju ovog nenormalnog političkog sistema u kome živimo, a u kome su i BIA i MUP u potpunosti stavljeni u funkciju vladajućeg režima, odnosno praćenja i progona političkih neistomišljenika", saopšile su Dveri.


2. januara 2006. u 8:42 pm #6720\nPre svega, svim članovima i posetiocima ovog sajta želim sve najbolje u novoj 2006. godini.\nNeko vreme nisam mogao da pratim forume, a znam da poslednji put kada sam bio na sajtu nisu mogli da se poruče diskovi. Zanima me da li je Linuxo Klub počeo sa radom jer bih želeo da što pre nabavim Debian Sarge, verziju na 2 DVD-ja. Prilično hitno su mi potrebni neki programi kojih nema u drugim distroima, a zbog veličine nisam u mogućnosti da ih skidam sa interneta. Strana za naručivanje radi, ali bih voleo da imam sigurnu informaciju pošto su mi diskovi potrebni što pre.\n2. januara 2006. u 9:02 pm #38813\nPa koliko sam ja primetio sad radi 🙂\n2. januara 2006. u 9:28 pm #38814\nMa da, vidim da stranica radi, ali pošto mi je bitno da mi diskovi stignu što pre, hoću da budem siguran da sve funkcioniše kao i ranije. Diskove sam uvek dobijao za 3-4 dana i nije bilo nikakvih problema, pa se nadam da je i sad tako.\n4. januara 2006. u 9:49 pm #38815\nStranica radi, ali diskovi nikako da stignu 👿 👿\nNeznam kako je to bilo pre ali sad bas i ne funkcioniše.Ja sam narucio davne 2005.god.u decembru oko 20-21-22 razumem ja praznici ali de su bre diskovi ja ih platio ❓ ❗ :?:Zar nije lakse uvesti clanarinu sa nekom simbolicnom ceno i resiti neke probleme za odrzavanje ovog sajta jer verujem da bar\n10% baca pare na gluposti.\n6. januara 2006. u 12:54 pm #38816\nRADI I ISPORUKA 😀\nSTIGLI DISKOVI 06.01.2006 🙂 😀\n8. januara 2006. u 6:17 pm #38817\nDa li je moguce licno preuzimanje diskova u Beogradu?\nIzvinjavam se moderatorima jer sam isto pitanje vec postavio na drugoj temi o isporuci diskova, jer nisam mogao ovu da nadjem 😀\n9. januara 2006. u 5:21 am #38818\nRealizovan je Arch Linux 0.7.1 , kakvi su izgledi da se pojavi u klubu i sa nešto extra\n16. januara 2006. u 2:53 pm #38819\nJa sam danas naruchio diskove, sutra idem da uplatim….kakav li ce utisak na meni da ostave i kolko im je vremena potrebno 🙂\n2. februara 2006. u 5:35 am #38820\nPitanje u vezi nove distribucije koja bi mogla da bude u ponudi Linuxo kluba – CD marketa,\nTo je Ultima-linux najnovije realizovano izdanje 8, na dva CD-a,\ni eventualno Freerock Gnome 2.12.1\nNadam se da će Tomaja naći vremena za ovo\n22. februara 2006. u 10:14 pm #38821


Bivši šef ruskih obaveštajaca: NATO je napadom na SRJ pokazao novi koncept ratovanja - 22.03.2019, Sputnik Srbija\nGeneral pukovnik i bivši šef Vojne obaveštajne službe (GRU) Fjodor Ladigin izjavio je da je NATO predvođen SAD napadom na SR Jugoslaviju u praksi izveo novi... 22.03.2019, Sputnik Srbija\n17:33 22.03.2019 (Osveženo: 17:52 22.03.2019)\n© Sputnik / Dejan SimićFjodor Ladigin\nGeneral pukovnik i bivši šef Vojne obaveštajne službe (GRU) Fjodor Ladigin izjavio je da je NATO predvođen SAD napadom na SR Jugoslaviju u praksi izveo novi strateški koncept ratovanja primenom najmodernije vojne tehnike, kako bi se prinudila kapitulacija kako u političkom, tako i u ekonomskom smislu.\nIako je vojna agresija NATO-a usledila pre 20 godina, Ladigin je rekao da je agresija pokrenuta mnogo ranije, još početkom 90-ih godina prošlog veka, a upravo je Jugoslavija bila prva zemlja čije su granice i državnost uništene nakon usvajanja Helsinškog dogovora.\n„Pre vojne agresije bila je primenjena tehnologija obojenih revolucija na tlu jugoistočne Evrope, sa ciljem demontaže granica i državnosti. Faktički pre 30 godina je pokrenut rat drugim sredstvima, koji se danas naziva hibridnim ratom“, istakao je Ladigin i dodao da su autori ovog koncepta otvoreno zanemarili sva pravila međunarodnog prava.\nTada su pokrenuti koncepti antisrpskog raspoloženja koji su plasirani unutar bivših republika SFRJ, što je dovelo do rasta tenzija, mržnje prema srpskom narodu, dok je u stranim medijima Srbija satanizovana.\nLadigin se ovsvrnuo i na to da li je NATO uspeo da postigne ciljeve vojne agresije, budući da je glavni cilj te operacije bio razoružavanje srpske vojske, ocenivši da su najvećim delom stradali civili, a da je borbena gotovost srpske vojske smanjena za tih 78 dana za svega nekoliko procenata.


Austrijski kancelar Sebastijan Kurc istakao je da tokom predsedavanja EU da Austrija želi da pruži doprinos rešavanju sporova na Zapadnom Balkanu.\n- U tom regionu još uvek postoji par konfliktnih tema između različitih država, što je shvatljivo jer je pre par decenija tamo bilo ratnih sukoba - objasnio je on u izjavi agenciji APA povodom učešća na Samitu o Zapadnom Balkanu u okviru Berlinskog procesa u Londonu.\nKurc je naglasio da je važno da se otvorena pitanja konačno reše.\n- Rešavanju ćemo pokušati da damo svoj doprinos - najavio je on.\nU svojim razgovorima, kako je preneo, posebno se založio kod Srbije i Kosova da dijalog Beograda i Prištine bude nastavljen.\n- Tu je neophodno da konačno imamo pozitivno rešenje tog pitanja. To nije samo u interesu te dve države, već svih kojima je u interesu ceo region - poručuje Kurc.\nMSP Slovenije: Ne postoji "FANTOMSKI NON-PEJPER" o prekrajanju granica na Balkanu\n"NIKADA NISMO RAZMATRALI NON-PEJPER" Slovenačka vlada o dokumentu koji je digao buru na Balkanu


BIZIT 2019: Država da omogući da se 5G razvije na pravi način - Društvo - Dnevni list Danas\nPočetna » Društvo » BIZIT 2019: Država da omogući da se 5G razvije na pravi način\n1Piše: Jelena Tomić 07. novembra 2019. 15.51 Izmenjeno: 22.21\nFoto: Screenshot Instagram @pcpressrs\n„Tri ključne stvari 5G mreže su brzina, pouzdanost i to što povezuje sve“, zaključio je Rade Vujović, generalni direktor Roaming Solutions grupe.\nCentralna tema ovogodišnje konferencije je „Digitalna ekonomija 2020“, a u fokusu su još i softverska poslovna rešenja, upravljanje i zaštitu podataka, kako privatnih tako i poslovnih korisnika, telekomunukacije, 5G tehnologije, digitalizaciju državne uprave i ljudski kapital.\n„5G je nastao iz potrebe za rešavanjem onih stvari koje 4G nije mogao da reši. 5G je vezan za biznis modele koje treba da pokrije, to je mnogo šira priča od 4G. Država treba da prepozna ovu prednost i omogući da se 5G razvije na pravi način“, izjavio je Đorđe Vuksanović, direktor za razvoj proizvoda i upravljanje korisničkim iskustvom u VIP mobile.\nVuksanović je dodao da zemlje EU ulažu veliki novac u implementiranje 5G mreže, jer su njihova društva shvatila prednosti ove inovacije.\n„Ako budemo ovu mrežu koncipirali kao revoluciju, nećemo imati problem, ali ako ne bude tako, nećemo moći da budemo konkurentni sa ostalim društvima“, dodao je Vuksanović.\n„Revolucija se desila kad je počeo da se koristi telefon, posle 2G mreža, 3G, pa onda 4G. Sada se događa 5G mreža koji je nova revolucija“, istakao je Vujović.\n„Napredne industrije u svetu se trude da implementiraju 5G, ako mi budemo kasnili sa implementacijom bićemo u velikom zaostatku, to je kao, da mi oremo sa ralom, a ostatak industrije sa traktorima koji idu 100 na sat. Ako ne budemo brzi, za par godina zaostatak će biti deset puta veći. 5G je nužan i desiće se, ali ne znamo kad“, dodao je Vujović.\nKroz ceo panel se provlačilo pitanje spremnosti našeg društva da prihvati 5G mrežu, a pomenuto je i „da su se u poslednje vreme pojavili novinski naslovi da ova mreža može da ‘sprži mozak'“. Međutim, panelisti su odbacili ovakve tvrdnje smatrajući ih neistinitim.\nKomercijalni direktor u Teri engieneering Jelena Stojanović je naglasila da je 5G zaista revolucija koju ne treba posmatrati samo kao brži protok: “Ovo je disruptorska tehnologija koja menja pogled na kompletan IT. 5G je prilika da telekomunikacione kompanije, ali i čitava biznis scena prekine sa svim postojećim, zastarelim poslovnim modelima.”\nPjer Vučković iz Telenora je istakao da je razvoj 5G u Srbiji vezan za kolaboraciju i saradnju mobilnih operatora, a ne za konkurenciju.\n“Terminali dobijaju na svojoj masovnosti, različiti scenariji primene se razvijaju, fiksni i bežični pristup je prvi na toj listi, a druge primene će\ndolaziti na listu u zavisnosti od toga kako budemo animirali firme.”\n5G mreža, bizit, BIZIT 2019\n07. novembra 2019. u 16.10\nZaboravite 5G. Sve to može ali ne pod Vučićem.


Ekolozi bi da obore odluku Finske o izgradnji „Severnog toka 2“ - Sputnjik Srbija\n06:31 22 Oktobar 2020\n22:05 12.05.2018 Preuzmite kraći link\nReč je o deonici gasovoda od 374 kilometra koja će proći finskom teritorijom.\nKako je izjavio šef ove organizacije za Centralnu i Istočnu Evropu Marcin Stočkevič, „Client Earth“ namerava da dokaže da će izgradnja „Severnog toka 2“ negativno uticati na životnu sredinu.\nEkolozi iz Saveza za zaštitu prirode Nemačke ranije su pokušali da dobiju hitnu odluku suda kako bi sprečili izgradnju „Severnog toka 2“ u Grajfsvaldskom zalivu.\nEksperti, međutim, objašnjavaju da „Severni tok 2“ ne ugrožava životnu sredinu. Zemenik generalnog direktora za gasne projekte Fondacije za nacionalnu energetsku bezbednost Aleksej Grivač je naveo da to potvrđuje, pre svega, realizacija projekta „Severni tok“, u okviru kojeg je sprovedeno više ekoloških projekata na Baltiku nego što su pre toga sprovele sve baltičke zemlje zajedno.\nProjekat „Severni tok 2“ podrazumeva izgradnju dva kraka gasovoda ukupnog kapaciteta 55 milijardi kubnih metara gasa godišnje — od obala Rusije, preko Baltičkog mora, do Nemačke, paralelno sa postojećim „Severnim tokom“.\nekolozi, gasovod, Severni tok 2, životna sredina, Finska, Nemačka